Στάθης Παναγιωτόπουλος: Η πρώτη φωτογραφία μέσα από το κρατητήριο -Τι βρήκε η ΕΛ.ΑΣ. στο διαμέρισμά του - Mesogeios TV\n2021-12-23 | 20:58 by Thanos Tziouvelis\n. Ξεκινήσαμε από γυμναστές, προπονητές και προέδρους σωματείων, περάσαμε σε θεατράρχες, ηθοποιούς και σκηνοθέτες, συνεχίζουμε με τηλεπερσόνες και είδωλα της νεολαίας και ποιος ξέρει που θα φτάσουμε… Βιαστές, σαδιστές, εκβιαστές και πάνω απ’ όλα δημόσια πρόσωπα.\nΟ λόγος τώρα για το Revenge Porn! Δεν έχουν τέλος οι αποκαλύψεις για το σκοτεινό βίο του Στάθη Παναγιωτόπουλου. Συνολικά 9 βίντεο είναι αναρτημένα στο διαδίκτυο όπου πρώην σύντροφοί του εκτίθενται στο διαδίκτυο εν αγνοία τους. Υπάρχει μια παράνομη πλατφόρμα που υποκλέπτει και διαρρέει προς κάθε «ενδιαφερόμενο» ευαίσθητες πληροφορίες γυναικών.\nΠροφανώς έχει παίξει ρόλο η τηλεόραση και η δημοσιότητά του. Έχει εκμεταλλευθεί αυτό που του προσφέρει η αναγνωρισιμότητα του, για να συνάψει τις επαφές. Μένει να φανεί από την έρευνα εάν η ανάρτηση των ερωτικών βίντεο στο διαδίκτυο είχε και οικονομικό όφελος για τον Στάθη Παναγιωτόπουλο. Αν υπήρξε όφελος και το ποσό είναι άνω των 120.000 ευρώ είναι κακούργημα.\nΤο αδίκημα είναι Αυτόφωρο, δεν έχει σταματήσει το αδίκημα, διαπράττεται κάθε ημέρα. Πρέπει και η Εισαγγελία να λάβει τα μέτρα της\nΚαταγγέλλεται λειτουργία μιας πλατφόρμας ανταλλαγής πληροφοριών για ερωτικές συντρόφους. Φαίνονται άνθρωποι από όλη την Ελλάδα να ανταλλάσσουν πληροφορίες για τη σεξουαλική ζωή γυναικών. Ανεβάζοντας μια φωτογραφία μιας γυναίκας και αναφέροντας ότι μένει εκεί και πώς την λένε. Κάποιος άλλος από τους χρήστες, προφανώς από την περιοχή της, που την γνωρίζει ξεκινά και αναφέρει πληροφορίες για την ερωτική ζωή της γυναίκας και όχι μόνο.\nΗ απόλυτη απομυθοποίηση της show biz. Σημείο των καιρών; Η ευκολία με την οποία κάποιος μπορεί να εκθέσει πρόσωπα, ζωές και προσωπικά δεδομένα είναι μάλλον υπαγορευμένη από την άκρατη εμπιστοσύνη της συντριπτικής πλειοψηφίας στα social media… αλλά και στα δημόσια πρόσωπα και είδωλα…


Δεν αποκλείει επιστράτευση η Α. Διαμαντοπούλου – Newsbeast\nΔεν αποκλείει επιστράτευση η Α. Διαμαντοπούλου\nΈκανε ύστατη έκκληση να μην προχωρήσει με την απεργία η ΠΝΟ\n«Η Πολιτεία οφείλει να προστατεύσει όλες τις επαγγελματικές και κοινωνικές ομάδες καθώς και το γενικό συμφέρον. Θα το κάνει με κάθε τρόπο», αναφέρει σε ανακοίνωσή της η υπουργός Ανάπτυξης, Άννα Διαμαντοπούλου, αφήνοντας ουσιαστικά ανοιχτό το ενδεχόμενο να προχωρήσει σε επιστράτευση, σε περίπτωση που η ΠΝΟ προχωρήσει τελικά κανονικά με την εξαγγελθείσα απεργία.\nΗ Άννα Διαμαντοπούλου κάνει, στην ανακοίνωσή της, άλλη μία έκκληση «προς την Εκτελεστική Γραμματεία της ΠΝΟ να σταθεί στο ύψος των περιστάσεων και να αναλάβει τις ευθύνες της» και επαναλαμβάνει ότι «είμαστε διαθέσιμοι μέχρι και την τελευταία στιγμή για οποιαδήποτε διευκρίνιση ή απαραίτητη ενέργεια απαιτηθεί για την άρση του αδιεξόδου».\nΑναλυτικά η κ. Διαμαντοπούλου σε ανακοίνωσή της αναφέρει τα εξής:\nΤρεις Υπουργοί της Κυβέρνησης συζητούσαν επί ώρες με την ΠΝΟ τα θέματα που τους απασχολούν και έδωσαν για μία ακόμα φορά εγγράφως εγγυήσεις για τις προθέσεις και τις δεσμεύσεις της κυβέρνησης. Για το επίμαχο θέμα του Οίκου του Ναύτου, μάλιστα, αποφασίστηκε να συνεχιστεί η συζήτηση τη Δευτέρα στο γραφείο του Υπουργού Υγείας.\nΗ Πολιτεία οφείλει να προστατεύσει όλες τις επαγγελματικές και κοινωνικές ομάδες καθώς και το γενικό συμφέρον. Θα το κάνει με κάθε τρόπο.\nΣΧΕΤΙΚΑ TAGSΔιαμαντοπουλου ΠΝΟ\n• Χωρίς καράβια Μεγάλη Τρίτη και Μεγάλη Τετάρτη\nΣε ομηρία οι επιβάτες εν αναμονή της απόφασης της ΠΝΟ\n• Σε ομηρία οι επιβάτες εν αναμονή της απόφασης της ΠΝΟ\nΣαββατο, 07 Απριλιου 2012, 3:46\nκαι γω δεν αποκλειω σε κανα διμηνο να φορας ριγε φορμα\nΣαββατο, 07 Απριλιου 2012, 1:17\nόσο πάει και σκυλιάζει αυτή!\nΠαρασκευη, 06 Απριλιου 2012, 22:28\nΑρκετα μας προστατεψατε αντε τωρα να κανετε και καμια αλλη δουλεια !\nΠαρασκευη, 06 Απριλιου 2012, 21:55\nΖΗΤΩ Η ΔΗΜΟΚΡΑΤΙΑ. ΖΗΤΩ ΤΟ ΠΑΣΟΚ, ΤΟ ΚΟΜΜΑ ΤΩΝ ΑΓΩΝΩΝ ΤΟΥ ΛΑΟΥ ΚΑΙ ΤΗΣ ΕΡΓΑΤΙΑΣ.\nΠαρασκευη, 06 Απριλιου 2012, 20:29\nΟι υπηρετες και οι προσκυνητες των εφοπλιστων.Προκαλω τον κοσμο να διαβασει τη ανατρεπουν με την αρση του καμποταζ.Χτυπα τα εργασιακα και υπονομευει την εθνικη μας ασφαλεια αφου παραδιδει ανευ ορων το Αιγαιο στον ελεγχο των εφοπλιστων ντοπιων και ξενων.\nΣαββατο, 07 Απριλιου 2012, 10:21\nΤο θέμα του καμποτάζ εάν ελιχθούμε έξυπνα μπορεί να φέρει καλό αποτέλεσμα . Για να γίνω πιο συγκεκριμένος , θα πρέπει τα πλοία που κινούνται αποκλειστικά στον Ελληνικό χώρο να φέρουν Ελληνική σημαία και τα πληρώματα αυτών να είναι τουλάχιστον κατά 80% Έλληνες και μάλιστα αυτοί που αποτελούν την ελάχιστη σύνθεση κατά 100% Έλληνες . Τα δε πλοία που προσεγγίζουν τουλάχιστον σε ένα Ελληνικό λιμένα (βλέπε Πάτρα - Ιταλία πχ ) θα πρέπει να έχουν κατά 50% Ελληνικό προσωπικό . Κατ' αυτόν τον τρόπο και άρση του καμποτάζ θα γίνει και θα είναι ευχαριστημένοι οι ξένοι και θέσεις εργασίας θα δημιουργηθούν και περισσότερα φορολογικά έσοδα (λόγω Ελληνικής σημαίας ) και πιθανότατα καλύτερη εξυπηρέτηση . Η δε άγονη γραμμή θα πρέπει να εξυπηρετείται ισοποσως και αναλογικά από οιαδήποτε εταιρεία συμμετάσχει στους εσωτερικούς πλόες . Κατά την άποψη μου αν θα γίνει άρση του καμποτάζ με αυτούς τους όρους μάλλον κερδισμένοι θα βγούμε , αν δε δεν τους αρέσει δεν μπορούν να μας λένε και αδιαλακτους πια. Άλλωστε παρoμοια ισχύουν και σε βόρειες χώρες.\nΠαρασκευη, 06 Απριλιου 2012, 20:11\nΒέβαια επιστρατεύσεις, ματ, χημικα, Τώρα θα ανοίξουν και την μακρόνησο!!!\nΠαρασκευη, 06 Απριλιου 2012, 20:05\nΚαι καλά θα κάνει να τους επιστρατεύσει. Πρέπει επιτέλους οι συνδικαλιστάδες να καταλάβουν οτι το πάρτυ τέλειωσε. Ανεξάρτητα απο το πιό κόμμα θα είναι μεθαύριο κυβέρνηση. Οι λίγοι καταστρέφουν τους πολλούς.\nΠαρασκευη, 06 Απριλιου 2012, 17:16\nΕγγυησεις ειχαν δοθει και τον καιρο που χρησιμοποιησανε τα αποθεματικα του Νατ για τις αναγκες της πολιτικης που εφαρμοσαν και ειδαμε που φτασαμε.\nΟσο για το ποιοι προκαλεσαν οχι απλως ζημια , καταστροφη στην οικονομια, ας το αναζητησει στους ομολογους της η κα υπουργος.Αιδως.\nΠαρασκευη, 06 Απριλιου 2012, 21:36\nΣυνονόματε ξεχάσανε η κάνουν ότι ξέχασαν την λεηλάτηση του NAT για να απουευχθεί η χρεωκοπεία επί Α.Παπανδρέου και ότι δεν είδαμε δραχμή πίσω. Ξέχασαν ότι σταδιακά και σταθερά μείωσαν τις θέσεις εργασίας Ελλήνων μέσα στα πλοία με αποτέλεσμα να μειωθούν φυσικά και οι εισφορές . Ξέχασαν ότι κατάργησαν ότι προνόμιο μας είχε δώσει ποιος ? Η χούντα ! Έλεος ... Τώρα ακόμα μια φορά θέλουν να βγάλουν τ σπασμένα από τους πλέον τίμιους φορολογούμενους ενώ αφήνουν τους απατεώνες να οργιάζουν . Ακόμη και νέα συμφωνία με την Siemens έκαναν! Όσο για το θέμα της επιστράτευσης ... τι περίμενες, αναμενόμενο . Πάντα έτσι κάνουν


Δήμητρα Φατσιλέτου Bελανιδιά, αναμνήσεις\nτην Απριλίου 10, 2020\nΣτα ενενήντα τρία της σήμερα η Χριστίνα Φατσιλέτου πάντα έχει κάτι να πει για τα χρόνια εκείνα στο Ξηρόμερο που κοπέλα ακόμα χανότανε μέσα στα δάση πότε για ξύλα, πότε για βελανίδια.... -\n- Μάνα, πες μου καμιά ιστορία από αυτές που μου λες για το χωριό... Αλλά να ‘ναι για βελανιδιές, και για βελανίδια που μάζευες. Θα τα γράψουμε σε ένα περιοδικό. Είναι του συλλόγου για τη διάσωση της βελανιδιάς. Σου έχω μιλήσει γι' αυτό.\nΑρκετοί είναι από τα χωριά μας, τον Πρόδρομο και τη Χρυσοβίτσα.\n-Τους ξέρεις εσύ αυτούς;\n-Ναι τους ξέρω αφού σου έχω πει τα ονόματά τους...\n-Ε! Αφού τους ξέρεις πες τους να μας αφήσουν να κόψουμε τις βελανιδιές από τα χωράφια μας που έγιναν δάσος!\n-Έλα μάνα πες μου κάτι που θυμάσαι. Τί θυμάσαι;\n-Αν θυμάμαι λέει, όλο εκεί γυρίζει το μυαλό μου....\n-Για πες, πώς είναι η βελανιδιά;\n-Στάσου να σου τα πω με τη σειρά.\nΣτο Ξηρόμερο τα βουνά είναι γεμάτα βελανιδιές, δέντρα, ασφάκες, πουρνάρια, κοκορευτιές, λυγαριές, αγριαχλαδιές, πουρδαλιές.. και την άνοιξη γιομίζουν από αγριολούλουδα, σπάρτα, κωνοταντινάτα, σπιρδούκλια, σπριτζούνια, σφέλαχτα, αμάραντα, τι να πρωτοθυμηθώ\nΗ βελανιδιά έχει κορμό χοντρό και κλωνάρια του φωτά, φύλλα χαμοπλατιά πιο πλατιά από το δέντρο που έχει φύλλα τσατζαλιάρικα και στις κορφές βγάζει το βελάνι μέσα στην βελόνα. Οοιδίζει όπως το κάστανο και μέσα μέσα κάνει και δίδυμες βελάνες.\nΤο δέντρο, που είναι και αυτό σαν άλλη ράτσα βελανιδιάς να πούμε, είναι πιο ψηλό.\nΟ καρπός του το βελάνι είναι μέσα στο κακατσίδι και είναι πιο ψιλό από της βελανιδιάς.\nΤο δέντρο, βγάζει κι αντίκλαρο πάνω στο κλωνάρι, δηλαδή χλωρό κσυτσουράκι, κι απάνω πετάει αντίκλαρο.\nΔέντρο πάνω στο δέντρο να καταλάβεις, με πιο πυκνό και ψιλό φύλλωμα.\nΝα σου πω και για την ίσκα που κάνει και η βελανιδιά και το δέντρο. Πρώτα όμως, για να μην αστοχήσω, γράψε πως το δέντρο κάνει και έναν καρπό κοκκινοκαφέ σαν αχλάδι μικρό. Αυτό όταν ξηραίνεται το λένε μπακατσίδι.\nΜικρά που ήμασταν το πατάγαμε και έκανε «πουφ».\nΗ ίσκα που λες, βγαίνει στον κορμό της βελανιδιάς ή του δέντρου. Είναι ένα εξόγκωμα σαν μια μεγάλη φέτα από πεπόνι, καφέ χρώμα. Αυτο το ξεκολλάγαμε, το βράζαμε να μαλακώσει και το χτυπούσαμε. Γινόταν μια επεξεργασία τελοσπάντων.\nΑπό αυτό λοιπόν, κόβαμε ένα κομματάκι, το βάζαμ\nεπάνω στο στουρνάρι, το χτυπούσαμε με τον πριόβολο και έβγαζε τσίκα.\nΈπειτα το φυσάγαμε και έβγαζε φωτιά.\n-Ναι αλλά τώρα θα μου πεις π είναι το στουρνάρι και τι ο πριόβολος;\nΤο στουρνάρι, είναι σκληρή πέτρα που κοκκινοφέρνει. Δεν έχουμε και ένα χωράφι που το λέμε στουρνάρι; Έγινε δάσος τώρα...Ο πριόβολος, είναι κάτι πως να στο πω, σαν λίμα να φανταστείς.\nΤο βελανίδι το μαζεύαμε τον Αΰγοι στο.\nΑπό τον καρπό παίρνανε και οι μέλισσες μέλι.\nΤί το κάνατε το βελανίδι;\n-Στάσου να σου πω.\nΛιάζαμε τα βελανίδια και τα πουλάγαμε. Με αυτά οι έμποροι επεξεργαζόταν τα δέρματα.\nΑλλά και σε μας ήταν χρήσιμο.\nΒράζαμε το βελανίδι αφού το είχαμε κοπανήσει.\nΤο βάζαμε σε καναβάτσες, το στραγγάγαμε, και μέσα σ' αυτό το νερό βάζαμε τα νήματα που γνέθαμε με μαλλί προβάτου.\nΤο χρώμα που έβγαινε ήταν χακί.\nΆλλα χρώματα φτιάχναμε από φλούδες άλλων δέντρων και δεν ξέβαφαν κιόλας. Φερειπείν, από το ευκάλυπτο έβγαινε το κεραμιδί. Του καρπούς της βελανιδιάς και του δέντρου τους δίναμε θροφή στα γουρούνια και καμιά φορά στα κατσίκια.\nΑνοίγαμε λάκκους ρίχναμε βελάνια και βελόνες χώμα και νερό. Αυτό γινόταν λάσπη για να μην ξηραίνονται.\nΑυτά τα έτρωγαν τα γουρούνια.\nΓια να καταλάβεις, βελάνι είναι ο καρπός από το δέντρο και το πουρνάρι. Βελάνα, ο καρπός της βελανιδιάς και είναι μεγαλύτερος από το βελάνι.\nΗ βελάνα μέσα στο κακατσίδι αυτό που είναι σαν δαχτυλήθρα είναι όλο το βελανίδι.\nΤώρα, θα σου πω δυο ιστορίες από μένα. Να σου πω;\n-Ε, αυτό περιμένω\nΜ' έστειλε ο πατέρας μου στον Πρόδρομο, ανήμερα τ' Αγίου Ευσταθίου, να πάω να μαζέψω βελανίδι.\nΉμουνα 17 με 18 χρονών. Άλλος δεν πήγαινε. Εγώ δεν έλεγα ποτέ όχι.\nΕίχαμε σ' ένα χωράφι μιά βελανιδιά μεγάλη και πολύ ψηλή, με πολύ καρπό, αλλά γεμάτη λιγκόνι.\nΤο λιγκόνι, είναι μαύρο μυρμήγκι, που βρωμάει και τσιμπάει πολύ. Ένα κλωνάρι ήταν ψηλά στο δένδρο και μακρύ.\nΤράβαγε πέρα. Φόρεσα ένα παντελόνι του αδερφού μου, δυο μαντήλια στο κεφάλι και κάλτσες στα χέρια. Μόνο τα μάτια είχα έξω.\nΈκανα γιουρούσι και σκαρφάλωσα απάνω. Έφτασα το κλωνάρι και καβάλα καβάλα έφτασα στη μεριά που το κλωνάρι είχε το πολύ βελανίδι.\nΗ Κούλα, η μικρή μου η αδερφή, μου πέταξε από κάτω τον λούρο. Μετά από πολλά, τον έπιασα.\nΟ λούρος για να ξέρεις, ήταν ένα μακρύ στέρεο ξύλο δυο τρία μέτρα, από πουρνάρι.\nΆρχισα να τινάζω.\nΤα λιγκόνια απ' όπου μπόραγαν χώνονταν στα ρούχα και με τσιμπούσαν.\nΌσο αυτά τσίμπαγαν, τόσο δυνατότερα τίναζα το βελανίδι από μανία και έκλαιγα. Δεν με πόναγαν τα τσιμπήματα τόσο, όσο η αδικία, που ο πατέρας μου μ' έστειλε ν' ανέβω εκεί απάνω αφού ήξερε τι γίνεται.\nΒάρα, βάρα το τίναξα όλο.\nΚόντευε να σουρουπώσει.\nΚαι 'γω σκιαζόμουνα να κατέβω, γιατί το κλαρί ήταν πολύ ψηλά, ήμουνα και κουρασμένη.\nΠάλεψα από δω, πάλεψα από κει, δε πα να πεθάνω είπα.\nΈτρεμα. Εξαντλημένη πήδηξα πάνω στα τσουβάλια που είχε γεμίσει η Κούλα με βελανίδι. Μου κόπηκε η ανάσα.\nΌταν συνήρθα, σχεδόν είχε νυχτώσει.\nΑπομάζωξα τα υπόλοιπα βελανίδια, πέντε τσουβάλια όλα, και τώρα έπρεπε να τα φορτώσω στο γάιδαρο. Η Κουλά μ' άφησε και έτρεξε στο σπίτι όσο εγώ φόρτωνα.\nΑκούμπαγα το τσουβάλι στην κοιλιά μου, το σήκωνα και το φόρτωνα στο γάιδαρο. Ξεψυχισμένη καβάλησα και 'γω και τράβηξα για το σπίτι.\n-Τί άλλο έπαθες με τις βελανιδιές;\nΤώρα, η βελανιδιά που θα σου πω ήταν ξερή.\nΑνέβηκα να κόψω ξύλα. Κουνά κούνα το κλωνάρι εγώ, σάπια η βελανιδιά, άρχισε να τρίζει, και εγώ πάνω στο κλωνάρι.\nΑπό κάτω γιομάτο πέτρες μυτερές.\nΆρχισα να φωνάζω εγώ και η βελανιδιά να πέφτει.\nΜε το πέσιμο με τίναξε στον αέρα, και πάω και πέφτω ευτυχώς σε χώμα.\nΧτύπησα λίγο στα ξύλα που με κάρφωσαν.\nΗ Σταθούλα η Παπαγιάννη, η φιλενάδα μου, έτρεξε κοντά μου.\n-Σκοτώθηκες; σκοτώθηκες; μου φώναζε και έσφιγγε τα μαγουλά της.\n-Όχι είμαι καλά, της λέω.\nΣηκώθηκα αμέσως και πιάσαμε δουλειά. Κόβαμε ξύλα και τα ποστιάζαμε.\nΊδρωσα, κουράστηκα. Κάνω να καθίσω σ' ένα χαμοχοντρό κλωνάρι. Όπως γυρίζω βλέπω απλωμένο ακίνητο έναν τυφλίτη .Φοβήθηκα, αλλά άρπαξα αμέσως μια πέτρα και την πετάω με όλη μου τη δύναμη. Τον πέτυχα κάπου στη μέση. Από την κοιλιά του πετάχτηκε ένα πουλί που το είχε φάει.\nΈκανε λίγο να φύγει και τ' αποτελειώσαμε.\nΤι να πρωτοθυμηθώ, όλο φίδια και βελανίδια...αλλά το γαλή ν ε μα που ένοιωθα όταν περπατούσα μέσα στο δάσος δε τ' αλλάξω κι ας κόπιαζα τόσο!\nΑς ήμουν ακόμα νέα κι ας έτρεχα για βελανίδια.\nΏστε γι' αυτό μάνα λατρεύω το βουνό από τις εικόνες που μούδινες όταν ήμουνα μικρή στις αφηγήσεις σου.\nΌμως εγώ στον Υμηττό που συχνά περπατώ βελανιδιά δε βρήκα ακόμα.\nΣυρυτε στο χωριό μαζέψτε βελανίδια, φερείτε τα και σκορπάτε τα δω και κεί στο βουνό που μου λές...\nΔήμητρα Φατσιλέτου-Πιστιόλη Αθήνα 10-6-2003\n- Περιοδικό “Η βελανιδιά”, τευχ. 1


Η νέα εξέλιξη στη Ρωσία που επηρεάζει αρνητικά και την Καστοριά – Γράφει και σχολιάζει ο Νίκος Ρίζος – Φούιτ.gr\nστα Γούνα, Καστοριά, τελευταίες ειδήσεις 30 Μαΐου 2019 12:58 0\nΟΙ ΝΕΕΣ ΔΑΣΜΟΛΟΓΙΚΕΣ , ΦΟΡΟΛΟΓΙΚΕΣ ΡΥΘΜΙΣΕΙΣ ΤΩΝ ΤΟΥΡΙΣΤΙΤΚΩΝ ΑΠΟΣΚΕΥΩΝ ΚΑΤΑ ΤΗΝ ΑΦΙΞΗ ΤΩΝ ΕΠΙΒΑΤΩΝ ΣΤΗ ΡΩΣΙΑ ΚΙ ΕΜΕΙΣ\nΑκολουθεί μετάφραση εκ του πρωτοτύπου:\n<< Θα θέλαμε να σας ενημερώσουμε ότι στη Ρωσική Ομοσπονδία από την 1η Ιανουαρίου 2019 έχουν τεθεί σε ισχύ νέοι κανόνες για τις αποζημιώσεις (φορολογικές και δασμολογικές επιβαρύνσεις) των αποσκευών.\nΑνάλυση του έγγραφου της ρωσικής Ομοσπονδίας Γούνας.\nΚατ΄ αρχή υπάρχει μία μεγάλη παρεξήγηση. Διεθνώς τα ΜΜΕ αναφέρουν ότι ο Τράμπ αυθαιρετεί. Μεγάλο λάθος. Ο Τράμπ, πριν επιβάλλει πρόσθετος δασμούς στην Κίνα, ασκεί προσφυγή μέσω του Υπ. Εμπορίου στον ΠΟΕ, στην επιτροπή επίλυσης διαφορών, επικαλούμενος τα εξής : α) ότι οι Κινέζοι πουλούν σε τιμές κάτω του κόστους (ντάμπινγκ), β) παραβαίνουν τα άρθρα του ΠΟΕ, για την πνευματική ιδιοκτησία, γ) επικαλείται εθνικούς λόγους πχ για τα προιόντα κινητής τηλεφωνίας, δ) κρατάει τεχνητά η Κίνα το γεν χαμηλά προκειμένου να είναι φθηνά τα κινέζικα προιόντα.\n5ο Ερώτημα: (Αυτό είναι δικό μου). Τι κάνουμε λοιπόν εμείς; Και όταν λέω εμείς εννοώ τι κάνει η Κομισιόν και η Ε.Ε; Δεν άκουσα από κανέναν υποψήφιο ευρωβουλευτή από κανένα κόμμα είτε από τους μένουμε Ευρώπη, είτε από τους φεύγουμε από την Ε.Ε. να έχουν απόψεις για το πώς θα αντιμετωπίσουμε το θέμα του εξωτερικού εμπορίου της Ε.Ε; Γνωρίζουν ότι η Κομισιόν είναι υπεύθυνη για την άσκηση προσφυγών στον ΠΟΕ είτε εκπροσωπώντας της Ε.Ε είτε μετά από αίτηση προς αυτήν από ένα κράτος μέλος; Γνωρίζουν ότι πριν την ΄’άσκηση προσφυγής στον ΠΟΕ, επιχειρούν μέσω διμερών επιτροπών (με το κράτος που υπάρχουν προβλήματα) προκειμένου να εξαλειφθούν οι παρεξηγήσεις και οι παρεμβάσεις; Εκτός κι αν θεωρούν ότι το μόνο πρόβλημα της Ε.Ε είναι το θέμα των μεταναστών, το οποίο εν προκειμένω δεν όχι μόνο δεν το αντιμετωπίζει αλλά απειλεί να διαλύσει την Ε.Ε.\nΑΠΟΨΗ ΓΟΥΝΑ ΚΑΣΤΟΡΙΑ ΝΙΚΟΣ ΡΙΖΟΣ ΟΙΚΟΝΟΜΙΑ ΡΩΣΙΑ ΤΟΥΡΙΣΜΟΣ φόροι 2019-05-30\nΛέξεις-κλειδιάΑΠΟΨΗ ΓΟΥΝΑ ΚΑΣΤΟΡΙΑ ΝΙΚΟΣ ΡΙΖΟΣ ΟΙΚΟΝΟΜΙΑ ΡΩΣΙΑ ΤΟΥΡΙΣΜΟΣ φόροι


Αλίκη Κατσαβού: «Μου ζητήθηκε να κάνω δοκιμαστικό ημίγυμνη, υπήρχε κάμερα στο διπλανό δωμάτιο» - News - Youweekly\nΑλίκη Κατσαβού: «Μου ζητήθηκε να κάνω δοκιμαστικό ημίγυμνη, υπήρχε κάμερα στο διπλανό δωμάτιο»\n«Η ηθική μου δεν μου επέτρεπε να δειλιάσω στιγμή»\nNews 11.02.2021 09:13\nΗ Αλίκη Κατσαβού μίλησε στην εφημερίδα On time και τη Σάσα Σταμάτη και αποκάλυψε, πως σε ένα δοκιμαστικό γνωστού σκηνοθέτη που είχε πάει, της ζητήθηκε να μείνει ημίγυμνη ενώ την ίδια στιγμή στο διπλανό δωμάτιο υπήρχε κάμερα.\nΗ ηθοποιός ορμώμενη από τις καταγγελίες που βλέπουμε να βγαίνουν καθημερινά στον χώρο του θεάτρου, μοιράστηκε τη δική της προσωπική εμπειρία και σόκαρε με τα λόγια της, ενώ μόλις χθες ο Δημήτρης Μοθωναίος εξομολογήθηκε πως βιάστηκε όταν ήταν έξι χρονών.\nΗ εξομολόγηση της Αλίκης Κατσαβού\n«Όταν τελείωνα τη δραματική σχολή, σε μια πολύ έγκυρη εφημερίδα της εποχής υπήρχε μια ανακοίνωση ακρόασης για κοπέλες και με το όνομα ενός πολύ γνωστού κινηματογραφιστή, το οποίο δεν είδα ποτέ όταν έφτασα στην οντισιόν. Στην οντισιόν μου ζητήθηκε να κάνω δοκιμαστικό ημίγυμνη, το οποίο φυσικά αρνήθηκα. Αν δεχόμουν το ημίγυμνο δοκιμαστικό, ήταν στο διπλανό δωμάτιο με κάμερα.\nΓια μένα ήταν πρωτόγνωρα τα πράγματα, αλλά η ηθική μου δεν μου επέτρεπε να δειλιάσω στιγμή, έπρεπε να το βάλω στα πόδια. Δεν ξέρω όμως τα 100 κορίτσια που περίμεναν μετά από μένα αν κατάφεραν να αρνηθούν όλα».\nΗ ίδια, αν και μικρή σε ηλικία, δεν δίστασε να απαντήσει ανάλογα και να κλείσει την πόρτα: «Τους είπα: “Ποιος ο λόγος να κάνω ημίγυμνη το δοκιμαστικό, πριν δείτε αν τα λέω;” Και μου απάντησαν ότι ο ρόλος απαιτεί γυμνό και “θέλουμε να δούμε αν είσαι άνετη”. Εγώ φυσικά αρνήθηκα ευγενικά και τους χαιρέτησα. Στη συνέχεια το είπα στους δασκάλους μου στη σχολή και μου είπαν “καλά έκανες και αρνήθηκες”».\nΒόλτα στο Ζάππειο η Αλίκη Κατσαβού με τον μικρό Φοίβο\nΗ Αλίκη Κατσαβού και ο μικρός γιος της, Φοίβος, βγήκαν για τρέξιμο και για παιχνίδι στο Ζάππειο, με τον φακό να τους τσακώνει σε πολύ γλυκές στιγμές.\nΗ Φοίβος είναι η μεγάλη αδυναμία της Αλίκης Κατσαβού καθώς είναι και ο καρπός του έρωτα της με τον αξέχαστο και αγαπημένο Κώστα Βούτσα. Η πληγή της απώλειας του καταξιωμένου ηθοποιού δεν έχει ακόμα κλείσει, και τα φετινά Χριστούγεννα ήταν τα πιο δύσκολα για την σύζυγο του.\nΩστόσο, η ίδια και ο μικρός Φοίβος προσπαθούν να χτίσουν όμορφες στιγμές και αναμνήσεις και οι δυο τους φαίνεται να εκμεταλλεύονται πολύ δημιουργικά τον ελεύθερο χρόνο της καραντίνας.\nΈτσι, ο φωτογραφικός φακός του Youweekly απαθανάτισε την Αλίκη Κατσαβού και τον Φοίβο σε μια χαλαρή βόλτα στο Ζάππειο, όπου τρέξανε, γελάσανε και παίξανε μπάλα.\nΑλίκη Κατσαβού: «Λύγισε» το διαδίκτυο με το στιγμιότυπο με τον Κώστα Βουτσά και τον μικρό Φοίβο\nΆγριες Μέλισσες: Σε δίλημμα η Πηνελόπη για το αν πρέπει να καταδώσει τον Μελέτη\nTV24 13.05.2021 16:14\nΧαμός στον αέρα του Πάμε Δανάη με την Βάσια Τριφύλλη - «Ελάτε να γίνει της που@@@@ς»\nNEWS 13.05.2021 16:01\nΆγριες Μέλισσες: H Ελένη μαθαίνει την αλήθεια από τον Βόσκαρη και ξεφτιλίζει τον Δούκα\nTV24 13.05.2021 15:50


-Ακατάσχετο όριο στους τραπεζικούς λογαριασμούς των φορολογούμενων που έχουν οφειλές προς το Δημόσιο, που θα αυξάνεται παράλληλα με τη βελτίωση της "διαγωγής" του οφειλέτη έναντι των υποχρεώσεών του, ετοιμάζει η ΑΑΔΕ.\n-Πρέπει να υπάρξουν συντονισμένες ενέργειες για την ταχύτερη απομείωση των μη εξυπηρετούμενων δανείων στην Ελλάδα, επανέλαβε ο εκπρόσωπος του Διεθνούς Νομισματικού Ταμείου, Τζέρι Ράις, κατά τη διάρκεια της καθιερωμένης ενημέρωσης Τύπου στην Ουάσιγκτον. «Χρειάζονται συντονισμένα βήματα από βασικούς φορείς για την υποστήριξη της ταχύτερης μείωσης των μη εξυπηρετούμενων δανείων» ανέφερε χαρακτηριστικά.\n-Αύξηση 1,1% σημείωσε η βιομηχανική παραγωγή τον Δεκέμβριο, σε ετήσια βάση, έναντι της ανοδικά αναθεωρημένης αύξησης 4,2% του Νοεμβρίου. Σύμφωνα με τα στοιχεία, που έδωσε σήμερα στη δημοσιότητα η ΕΛΣΤΑΤ, ο δείκτης για την παραγωγή της μεταποίησης μειώθηκε κατά 0,2%, ενώ και εκείνος για την παραγωγής ορυχείων έκανε βουτιά 4,2%. Αντίθετα, αύξηση 6,7% σημείωσε η παραγωγή ηλεκτρισμού.\n-Τέλος οι κλειδωμένοι τραπεζικοί λογαριασμοί για τους συνεπείς οφειλέτες. Έως το τέλος Μαρτίου, οι φορολογούμενοι που έχουν αφήσει απλήρωτους φόρους στην Εφορία, θα μπορούν να ανακτήσουν σταδιακά τον έλεγχο των λογαριασμών τους, που λόγω οφειλών είναι δεσμευμένοι, ακόμα και για μελλοντικά υπόλοιπα. Απαραίτητη προϋπόθεση για το σταδιακό ξεκλείδωμα των λογαριασμών, θα είναι η υπαγωγή των χρεών σε ρύθμιση και η ευλαβική τήρησή της. Για κάθε ποσό οφειλής που θα εξοφλεί ο φορολογούμενος βάσει της ρύθμισης, θα αποδεσμεύεται από τον λογαριασμό του πολλαπλάσιο ποσό το οποίο θα μπορεί να κινεί.\n-Προθεσμία έως τις 28 Φεβρουαρίου έχουν οι ιδιοκτήτες ακινήτων βραχυχρόνιας μίσθωσης τύπου Airbnb, προκειμένου να οριστικοποιήσουν τα στοιχεία για τα ακίνητα και τις μισθώσεις του 2018 στο ηλεκτρονικό μητρώο της Ανεξάρτητης Αρχής Δημοσίων Εσόδων (ΑΑΔΕ). Όσοι έχουν διαπιστώσει λάθη και παραλείψεις στην αρχική τους δήλωση μπορούν να τα διορθώσουν έως την παραπάνω ημερομηνία, καθώς τα τελικά στοιχεία που αφορούν τα εισοδήματα που εισέπραξαν το 2018 θα αποτυπωθούν στις φετινές δηλώσεις και θα φορολογηθούν με τους συντελεστές που προβλέπει η νομοθεσία (15% έως 45%).\n-Η Πανελλήνια Ομοσπονδία Προσωπικού Οργανισμών Κοινωνικής Πολιτικής (ΠΟΠΟΚΠ), προκηρύσσει πανελλαδική 24ωρη απεργία την Τρίτη 12 Φεβρουαρίου και συγκέντρωση - συλλαλητήριο έξω από το Υπουργείο Εργασίας, Κοινωνικής Ασφάλισης & Κοινωνικής Αλληλεγγύης (Σταδίου 29) στις 11.00 π.μ..


Κριτική για τον Birdman του Iñárritu | ThessTheater\nΚριτική για τον Birdman του Iñárritu\nBy ThessTheater - 25 Ιουλίου 2017\nΣκεφτήκατε ποτέ ότι θα θέλατε να δείτε μια ταινία όχι απλά για να περάσετε χαλαρά το βράδυ σας, αλλά για να ταυτιστείτε, να αγωνιάτε, να νιώθετε ανατριχίλα; Αυτή η ταινία, λοιπόν, είναι για όλους εσάς που θέλετε αυτό το κάτι παραπάνω.\nΤο Birdman ή (Η απρόσμενη αρετή της αφέλειας) (2014) θα αγκιστρώσει το ενδιαφέρον σας από τα πρώτα λεπτά! Οι εκπληκτικές ερμηνείες των Michael Keaton, Emma Stone και Edward Norton σε συνδυασμό με την ακόμα πιο ξεχωριστή σκηνοθεσία του Alejandro González Iñárritu δίνουν στον θεατή την πιο έντονη αίσθηση ενδιαφέροντος και προκαλούν την παρακολούθηση κάθε λεπτού μέχρι το τέλος της δίωρης ταινίας. Οι συμμετοχές των Zach Galifianakis, Andrea Riseborough, Amy Rayn και Naomi Watts δίνουν επίσης σημαντικό τόνο στην μαύρη αυτή κωμωδία. Εξαιρετική από την αρχή μέχρι το τέλος βαφτίζεται και η φωτογραφία του φιλμικού αυτού αριστουργήματος, καθώς σε κάθε σκηνή και πλάνο οι φωτιστικές συνθήκες παρασύρουν σε έναν τέλειο κόσμο, σχεδόν παραμυθένιο. Τα φαντασμαγορικά μονοπλάνα και οι εντελώς ομαλές αλλά και καθηλωτικές μεταβάσεις από σκηνή σε σκηνή δεν σας επιτρέπουν να βαρεθείτε ούτε για μισό λεπτό!\nΗ ιστορία ακολουθεί την προσπάθεια του Riggan Thompson, που είναι ένας σχεδόν ξεχασμένος ηθοποιός του Χόλιγουντ, να φέρει στην κορυφή του Μπρόντγουεϊ μια διασκευή ενός έργου του Ρέιμοντ Κάρβερ. Ο Riggan είχε στο παρελθόν γίνει πολύ δημοφιλής, αφού έπαιξε σε μια σπουδαία παραγωγή τον ρόλο του υπερήρωα Birdman και αυτή του η επιτυχία τον τραβάει προς τα πίσω με έναν μυστηριώδη τρόπο. Αναζητώντας τα μέσα που χρειάζεται και βάζοντας σε ρίσκο ό,τι έχει στη ζωή του (ακίνητα, ανθρώπινες σχέσεις, αξιοπρέπεια), αναλαμβάνει δράση και καθώς τα συναισθήματα ξεχειλίζουν παντού τριγύρω μέσα στα παρασκήνια, βλέπουμε τον ήρωα να ξεκινά τις μεγάλες προσπάθειές του.\nΜε εξέλιξη που ανταμείβει τη διάθεσή μας σε κάθε κομμάτι της πλοκής, το θαυμάσιο αυτό έργο μας αφήνει με ανοιχτό το στόμα και με την πιο ευχάριστη διάθεση!\nΗ ταινία έχει βραβευτεί αμέτρητες φορές σε πολλά φεστιβάλ και απονομές. Τα σημαντικότερα βραβεία που έλαβε ήταν στην Απονομή Βραβείων των Όσκαρ το 2015 για: τη σκηνοθεσία της, το σενάριο ΚΑΙ τη φωτογραφία της. Βραβεύτηκε επίσης ως καλύτερη ταινία εκείνης της χρονιάς.\nTags: #Birdman #Edward Norton #Emma Stone #Inarritu #michael keaton #Κριτική #σινεμά #ταινία\nPrevious Post Αποφάσισα να σκοτώσω τον Ερμόλαο\nNext Post Τι σήμαινε η απόρριψη της Arya από τη [SPOILER]


Anthropos : Η WIKIPEDIA ΔΕΝ ΕΥΘΥΝΕΤΑΙ ΓΙΑ ΤΟ ΠΕΡΙΕΧΟΜΕΝΟ ΤΗΣ!\nΗ WIKIPEDIA ΔΕΝ ΕΥΘΥΝΕΤΑΙ ΓΙΑ ΤΟ ΠΕΡΙΕΧΟΜΕΝΟ ΤΗΣ!\nΚαλό το internet, καλή και η Wikipedia, αλλά με τόσα που ακούει κανείς, δύσκολα θα μπορούσαμε πλέον να την εμπιστευόμαστε. Δεν υπάρχει αμφιβολί ότι πρόκειται για ένα "επαναστατικό" εγχείρημα που έχει και ελληνική εκδοχή. Ωστόσο, ποιος μου λέει ότι όσα γράφονται ανταποκρίνονται σε έρευνα, μελέτη και διασταύρωση στοιχείων, ώστε να μπορεί ο ενδιαφερόμενος να τα χρησιμοποιήσει βιβλιογραφικά; Τέλος πάντων, χρειάζεται μεγάλη προσοχή και διασταύρωση στοιχείων.\nΓαλλικό δικαστήριο αποφάνθηκε ότι η Wikipedia δεν είναι υπεύθυνη για τυχόν συκοφαντικό/δυσφημιστικό περιεχόμενο που φιλοξενείται στο site της. Η open source online εγκυκλοπαίδεια είχε βρεθεί κατηγορούμενη για ηθικές ζημιές που υπέστησαν τρία άτομα, καθώς σε άρθρα που είχαν ανέβει στο site, αναφερόταν ότι είχαν ιδιόμορφες σεξουαλικές προτιμήσεις. Καθένας από αυτούς απαιτούσε 69.000 ευρώ αποζημίωση, σύμφωνα με το AFP.\nΩστόσο, ο δικαστής Emmanuel Binoche απεφάνθη ότι, σύμφωνα με νόμο του 2004, η Wikipedia δεν είναι υπεύθυνη για πληροφορίες που έχουν ανέβει εν αγνοία της. Βέβαια, τα συκοφαντικά άρθρα αφαιρέθηκαν από την πρώτη κιόλας στιγμή που οι υπεύθυνοι της εγκυκλοπαίδειας ενημερώθηκαν. Σύμφωνα με το σχετικό δημοσίευμα του Reuters, ο Binoche δήλωσε στη δίκη: "Οι διαχειριστές ενός website, σύμφωνα με το νόμο, δεν μπορούν να θεωρηθούν υπεύθυνοι για τις πληροφορίες που υπάρχουν σε αυτό, εφόσον δε γνωρίζουν ότι αυτές είναι παράνομες".


Με "Ειδική" Ματιά!: Σύνδρομο Asperger: Εκπαιδευτική Παρέμβαση (μέρος Β)\nΌπως αναφέρει και ο Attwood, T. τα παιδιά με σύνδρομο Άσπεργκερ παρουσιάζουν «μια εκπαιδευτική πρόκληση στο εκπαιδευτικό περιβάλλον». Συνήθως, οι συμμαθητές τους έχουν την άποψη ότι είναι εκκεντρικοί, περίεργοι, θέλουν να γίνεται συνέχεια το δικό τους και σε πολλές περιστάσεις επιδεικνύουν ανάρμοστες κοινωνικές δεξιότητες.\nΣαφώς, θα πρέπει να τονιστεί ότι η δυσκολία τους στην προσαρμογή, στις κοινωνικές αλληλεπιδράσεις και στην κατανόηση των ανθρώπινων σχέσεων τους δημιουργεί έντονο άγχος και παράλληλα τους καθιστά συναισθηματικά ευάλωτους.\nΕπιπλέον, τα παιδιά με σύνδρομο Άσπεργκερ δεν παρουσιάζουν το ίδιο μαθησιακό και συμπεριφορικό προφίλ σε σχέση με τα παιδιά που έχουν την κλασική αυτιστική διαταραχή. Ως αποτέλεσμα στο εξωτερικό και τα τελευταία χρόνια και στην Ελλάδα, τα παιδιά με αυτό το σύνδρομο να φοιτούν σε σχολεία Γενικής Αγωγής. Ο θεσμός της «Παράλληλης Στήριξης», όπου αποτελείται από Ειδικό Παιδαγωγό, ο οποίος ενσωματώνεται στο πλαίσιο της κανονικής τάξης θεωρείται πιο κατάλληλος για τους μαθητές με σύνδρομο Άσπεργκερ, αν βέβαια όχι μόνο αιτηθεί από τους γονείς και το αρμόδιο ΚΕΔΔΥ, αλλά και εγκριθεί από το Υπουργείο Παιδείας …\nΘα πρέπει να σημειωθεί ότι είναι σημαντικό να αναγνωριστούν όσο το δυνατόν νωρίτερα οι δυσκολίες τους και στη συνέχεια να δομηθεί ένα συστηματικό πρόγραμμα παρέμβασης, έτσι ώστε να αναπτύξουν τις ικανότητες τους και να προσαρμοστούν ομαλά σε κοινωνικό επίπεδο. Σαφώς για τα θετικά αποτελέσματα ενός προγράμματος παρέμβασης θα πρέπει να είναι εφικτή η ενεργή συμμετοχή των γονέων, καθώς αποτελεί το βασικό λίθο για τη γενίκευση και συντήρηση των δεξιοτήτων που εκπαιδεύεται το παιδί από τους ειδικούς.\nΕπιπρόσθετα, πολλά από τα προγράμματα παρέμβασης για παιδιά με το ανωτέρω σύνδρομο προϋποθέτουν τη δυνατότητα για ένα προς ένα διδασκαλία, καθώς και συμμετοχή σε ομαδικές δραστηριότητες με λίγα άτομα. Επίσης, «χωρίς το προσωπικά βιωμένο νόημα των γεγονότων τα παιδιά με αυτισμό μαθαίνουν από έξω προς τα μέσα, με παπαγαλία και μηχανικά». Έτσι λοιπόν, εκπαιδευτική πρόκληση αποτελεί η παροχή ξεκάθαρου νοήματος, η εστίαση της προσοχής του παιδιού σε νέες πληροφορίες, οι οποίες θα είναι σύστοιχες με το τρόπο κατανόησης του κόσμου από μέρος του παιδιού. (Cumine, Leach & Stevenson, 2002).\nΒέβαια, ΟΛΑ ΤΑ ΠΑΙΔΙΑ ΜΕ ΣΥΝΔΡΟΜΟ ΑΣΠΕΡΓΚΕΡ ΔΕΝ ΤΟ ΙΔΙΟ, παρά τα κοινά χαρακτηριστικά που παρατηρούμε… Για αυτό το λόγο όταν σχεδιάζουμε ένα πρόγραμμα παρέμβασης θα πρέπει να προσέχουμε και συνάμα να σεβόμαστε την ιδιαίτερη προσωπικότητα του κάθε παιδιού…. Εξάλλου τίποτα στον κόσμο δεν είναι πανάκεια… οι στρατηγικές εκπαίδευσης και οι τρόποι διαχείρισης συμπεριφοράς θα πρέπει να εξατομικεύονται!!\nΣύμφωνα με τη βιβλιογραφία, ο στόχος μια ψυχοπαιδαγωγικής υποστήριξης παιδιού με σύνδρομο Άσπεργκερ θα πρέπει να εστιάζει στα κάτωθι:\n· Στην εκμάθηση κοινωνικών κανόνων\n· Στην ανάπτυξη κοινωνικών δεξιοτήτων\n· Ενίσχυση της ενσυναίσθησης\n· Μείωση στερεοτύπων\n· Δημιουργική ενασχόληση των εμμονικών του δραστηριοτήτων\n· Ανάπτυξη του επικοινωνικού λόγου\n· Εκμάθηση τρόπου δημιουργίας και διατήρησης φιλών σχέσεων με συμμαθητές\n· Μείωση άγχους και προβλημάτων συμπεριφοράς.\nΟι παρακάτω προτάσεις λοιπόν δίνονται μόνο με την ευρύτερη έννοια, για αυτό θα πρέπει να προσαρμόζονται στις ιδιαίτερες ανάγκες του κάθε μαθητή με σύνδρομο Άσπεργκερ:\nΠΡΟΤΑΣΕΙΣ ΠΡΟΣ ΤΟΥΣ ΕΚΠΑΙΔΕΥΤΙΚΟΥΣ:\nΕφόσον οι εκπαιδευτικοί έχουν κατανοήσει τις δυνατότητες και τις δυσκολίες του μαθητή με σύνδρομο Άσπεργκερ, μπορούν να εξασφαλίσουν καλύτερες συνθήκες μάθησης εντός της τάξης και ταυτόχρονα να επιτελέσουν σημαντικοί αρωγοί στην επίτευξη της ανάπτυξης των δεξιοτήτων των εν λόγων μαθητών τόσο σε κοινωνικό, όσο και σε γνωστικό επίπεδο:\n· Διαβάστε το ιστορικό του μαθητή και τη διάγνωση από το αρμόδιο ΚΕΔΔΥ.\n· Αρχικά παρατηρήστε και αξιολογήστε τις μαθησιακές και κοινωνικές του ανάγκες.\n· Τοποθετήστε εφικτούς μαθησιακούς στόχους και ανάλογους με τις δυνατότητες του μαθητή.\n· Κατανοήστε το άγχος ή οποιαδήποτε συμπεριφορά από μέρος των γονέων, καθώς σημαντικό ρόλο για την εκπαίδευση του παιδιού διαδραματίζει η επαφή του εκπαιδευτικού με τους γονείς του μαθητή.\n· Προστατεύστε το μαθητή από σχολικό εκφοβισμό, λεκτική βία, στιγματισμό, εμπαιγμό από τους συμμαθητές του. Αυτό είναι εφικτό όταν είστε παρατηρητικός και οργανωτικός, αφού στην αρχή της σχολικής χρονιάς μπορείτε να οργανώσετε μια ημέρα ευαισθητοποίησης για τα άτομα με ειδικές ανάγκες.\n· Η κατανόηση του μαθητή δεν συμβαδίζει πάντα με την εκφραστική του ικανότητα, για αυτό το λόγο είναι σπουδαίο να ελέγχεται η κατανόηση του λόγου.\nπαράδειγμα των comic strip conversations\n· Αξιολογείστε την ικανότητα του μαθητή να κάνει χρήση του επικοινωνιακού λόγου και στη συνέχεια εκπαιδεύστε το σε κοινωνικές δεξιότητες, όπως να αρχίζει μια συζήτηση, να περιμένει τη σειρά του για να μιλήσει, να δίνει τις κατάλληλες απαντήσεις. Στην εκπαίδευση των κοινωνικών δεξιοτήτων μπορείτε να εξατομικεύσετε «κοινωνικές ιστορίες» (social stories) ή και τις «απεικονιστικές αλληλεπιδράσεις» (comic strip conversations). [ Για περισσότερες πληροφορίες για το πώς δημιουργούμε μια κοινωνική ιστορία βλέπε :Social Stories ανάρτηση ]\n· Η εκπαίδευση σε κοινωνικές δεξιότητες μέσα στο πλαίσιο της τάξης είναι ένα δύσκολο και απαιτητικό έργο για το παιδί με σύνδρομο Άσπεργκερ. Καθώς ενδέχεται να μην αφήσει πολλά περιθώρια για ακαδημαϊκή εκπαίδευση. Παρόλα αυτά το παιδί χρειάζεται βοήθεια στο να κατανοήσει τις επιδράσεις των πράξεων του στους άλλους, με σκοπό να προσαρμόσει τη κοινωνική του συμπεριφορά ανάλογα.\n· Παρέχετε δυνατότητα συνεργατικής μάθησης, η οποία θα προβάλλει τις ικανότητες του μαθητή στους συμμαθητές του.\n· Επιβραβεύστε τους συμμαθητές όταν συμπεριφέρονται με σεβασμό στο παιδί με σύνδρομο Άσπεργκερ.\n· Παρέχετε την ευκαιρία να αναπτύξει συγκεκριμένες δεξιότητες μέσα από φυσικές δραστηριότητες με έναν συμμαθητή και αργότερα με μια μικρή ομάδα συμμαθητών.\n· Δομήστε δραστηριότητες, οι οποίες θα έχουν προκαθορισμένες σχέσεις και τρόπους αλληλεπίδρασης.\n· Αναδείξετε κάποιο από τα ενδιαφέροντα του ως ευκαιρία μάθησης και στην πορεία να διευρύνεται αυτό το ενδιαφέρον, με σκοπό την απόκτηση περαιτέρω γνώσεων. Παραδειγματικά, αν ένας μαθητής με Άσπεργκερ έχει «εμμονή» με τα κινητά, μπορείτε να δημιουργήσετε φύλλα εργασίας με τις λειτουργίες ενός κινητού και να το επεκτείνετε τοποθετώντας του ως εργασία την ανακάλυψη των μέσων επικοινωνίας από το παρελθόν έως σήμερα.\n· Παρέχεται θετική ενίσχυση για συμμετοχή του μαθητή στις δραστηριότητες της τάξης, έτσι ώστε να ενισχυθεί η αυτοεκτίμηση και η αυτοπεποίθηση του.\n· Λειτουργείστε ως μονωτές της διάσπασης προσοχής του μαθητή, μέσω της άμεσης οπτικής επαφής, της τοποθέτησης του κοντά στην έδρα, μακρά από παράθυρα και πόρτες και τοποθετώντας στο ίδιο θρανίο έναν επιμελή μαθητή.\n· Οργανώστε ένα προβλέψιμο και ασφαλές περιβάλλον και προσφέρετε μια σταθερή καθημερινή ρουτίνα.\nΟπτικοποιημένο καθημερινό σχολικό πρόγραμμα\n· Προετοιμάστε τον και ενημερώστε τον για απρόβλεπτες καταστάσεις, που είναι πιθανό να λάβουν χώρα σε ένα σχολείο.\n· Χρησιμοποιήστε οπτικοποιημένο υλικό για τη δομή του ωρολογίου προγράμματος και για την εκμάθηση δεξιοτήτων. ( Η δομημένη εκπαίδευση της μεθόδου TEACCH μπορεί να σας βοηθήσει για να οργανώστε το περιβάλλον και να παρέχετε στο μαθητή και ατομικό σύστημα εργασίας).\nΟπτική δόμηση εκπαιδευτικού υλικού (Καρρα & Βογιατζή)\n· Δίνετε σαφείς οδηγίες και διασπάστε τις σε μικρά εξελικτικά βήματα. Παρέχετε τα διδακτικό υλικό σε εικόνες, ημερολόγια, χάρτες, διαγράμματα, μέσω οπτικοακουστικού υλικού.\n· Διδάξτε εξατομικευμένα ( σε περίπτωση που έχετε τη δυνατότητα…). Κάντε επαναλήψεις και τροποποίηση συμπεριφοράς μέσα από πραγματικές καταστάσεις. Παραδειγματικά, μπορείτε να ξεκλέψετε λίγο χρόνο και να κάνετε ένα σύντομο πρόγραμμα συναισθηματικής αγωγής, με άλλα λόγια να διδάξετε τις εξής δεξιότητες, όπως η αναγνώριση εκφράσεων προσώπου σε εικόνες, σε σκίτσα, σε καταστάσεις, σε επιθυμίες, από πεποιθήσεις που κάποιος έχει. ( π.χ δημιουργείστε λεύκωμα με φωτογραφίες με οικείο πρόσωπο και φτιάξτε το δικό του βιβλίο συναισθημάτων)\n"Πώς αισθάνεσαι σήμερα;"\n· Υλοποιήστε οπτικοποιημένη διδασκαλία των βασικών συναισθημάτων: ΘΥΜΟ, ΛΥΠΗ, ΧΑΡΑ, ΦΟΒΟΣ και στη συνέχεια ΕΚΠΛΗΞΗ, ΕΚΝΕΥΡΙΣΜΟΣ, ΑΝΗΣΥΧΊΑ.\nΜε πλαστελίνη ο μαθητής συμπληρώνει τα συναισθήματα στο κενό πρόσωπο!\n· Εκπαιδεύστε το σε συμβολισμούς και μεταφορικό λόγο και βοηθήστε να ξεχωρίζει ανάμεσα στην πραγματικότητα και τη φαντασία.\n· Μην πιστεύετε ότι μπορεί να κατανοήσει τις προθέσεις σας από τη συμπεριφορά σας ή από εκφράσεις του προσώπου σας.\n· Σε αγχογόνες καταστάσεις μιλήστε του ήρεμα και σταθερά ή απομακρύνετε τον από αυτές, δημιουργώντας μια «ήσυχη γωνιά», όπου μπορεί να χαλαρώνει σε τέτοιες στιγμές. ΠΡΟΣΟΧΗ! με την παροχή του προσωπικού χρόνου…από την αρχή τοποθετήστε τον «κανόνα της ήσυχης γωνιάς», δηλαδή θα συμφωνήστε από την αρχή για πόσο θα μένει εκεί και κάτω υπό ποιες συνθήκες!\n· Διδάξτε τεχνικές διαχείρισης του άγχους και του θυμού. Σε αυτό το σημείο μπορείτε να χρησιμοποιήσετε την «Απίστευτη 5-θμια κλίμακα»\n5-θμια κλίμακα για την ένταση της φωνής\n(The incredible 5-point scale των Buron & Curtis, 2003), η οποία αποτελεί μια απλή στρατηγική για το σπάσιμο μιας συμπεριφοράς σε κομμάτια, ώστε να βοηθήσει το παιδί να κατανοήσει πιο εύκολα τις δικές του συμπεριφορές και συναισθήματα.\n5-θμιο θερμόμετρο συναισθημάτων\n· Κατανοήστε το έντονο άγχος του παιδιού και τις τυχόν εκρήξεις επιθετικότητας, αναλύοντας το σκοπό αυτής της συμπεριφοράς. Προσπαθήστε να του διδάξετε τεχνικές χαλάρωσης και διαχείρισης του θυμού και κατά τη διάρκεια των εκρήξεων διασφαλίστε την ηρεμία για την απόσβεση του.\n· Δίνετε συχνότερη ανατροφοδότηση, κατεύθυνση και θετική ενίσχυση.\n· Υπενθυμίστε και επιμείνετε σε αυτά που αναμένετε από το παιδί, παρέχοντας του την απαιτούμενη βοήθεια.\n· Καθορίστε σαφείς κανόνες συμπεριφοράς στη τάξη και οπτικοποιήστε τις. Να έχετε πάντα στο νου σας ότι τα παιδιά με Άσπεργκερ ερμηνεύουν ό, τι ακούνε κυριολεκτικά, καθώς δυσκολεύονται να αντιληφθούν το μεταφορικό λόγο.\n· Κατά την αξιολόγηση της εργασίας του μαθητή προσπαθείτε να τροποποιήσετε τις δυσκολίες, να εξηγήσετε το κείμενο, να διδάξετε ένα πρότυπο μάθησης μέσα από την επανάληψη, να επιτρέψετε περισσότερο χρόνο και να προσαρμόσετε τις ερωτήσεις.\n· Δηλώστε τις επιθυμητές συμπεριφορές και όχι τις μη επιθυμητές συμπεριφορές. Για παράδειγμα, αντί «μην πετάγεσαι» πείτε «όποτε θέλεις να μιλήσεις μπορείς να σηκώσεις το χέρι σου».\n· Επικεντρώστε στην τροποποίηση της μη επιθυμητής συμπεριφοράς και αγνοείστε εκείνες που είναι «περίεργες».\n· Αποφύγετε την πίεση του να «είναι άριστος μαθητής» ή άλλες αφηρημένες προσδοκίες.\n· Αποφύγετε τη τιμωρία για τη συμπεριφορά που είναι μέρος του συνδρόμου, όπως ότι μονολογεί, αργεί να απαντήσει, επαναλαμβάνει λέξεις ή φράσεις, αναστατώνεται με την φασαρία ή τις έντονες μυρωδιές ή την αλλαγή στο πρόγραμμα.\n· Γενικά, αποφύγετε την τιμωρία που μειώνει την αυτοπεποίθηση και ενισχύει το άγχος και ταυτόχρονα δεν είναι κατανοητή από το παιδί.\n· Παραμείνετε ήρεμος, με σταθερή φωνή, υπομονετικός και προβλέψιμος απέναντι στο παιδί με Άσπεργκερ.\nΕπιλογικά, εκτός από τους ειδικούς παιδαγωγούς, οι οποίοι έχουν εκπαιδευτεί κατάλληλα, οι εκπαιδευτικοί της γενικής αγωγής έχουν ανάγκη από ενημέρωση και είναι σημαντικό να είναι υπομονετικοί, ευέλικτοι, ήρεμοι, να κατανοούν τις ειδικές δυσκολίες του συνδρόμου Άσπεργκερ και να αφουγκράζονται τις εκπαιδευτικές ανάγκες του κάθε μαθητή...\nCumine, Val Leach, Julia, Stevenson, Gill, 2000, Κάκουρος, 2010, Εγχειρίδιο της Τεχνικής Υποστήριξης για τον Αυτισμό για τα σχολεία του Kentucky, Dalrymple & Ruble)\nΑναρτήθηκε από ΕΥΑ ΣΚΑΝΑΒΗ στις 11:32 μ.μ.\nΕτικέτες Σύδρομο Άσπεργκερ ( Asperger Syndrome)\nΣύνδρομο Asperger: πως ευαισθητοποιείς τους γονείς...\nΣύνδρομο Asperger: Εκπαιδευτική Παρέμβαση (μέρος Β...\nΔημόσια ΙΕΚ Ειδικής Αγωγής: Καλή Αρχή!!!!\nΠασχαλινές Ευχές!!! :-)\nΣύνδρομο Asperger: το ζωρό νήμα της ζωής... (ΜΕΡΟ...\nΈνα Σαββατοκύριακο γεμάτο... ΔΕΠΥ\nΤΗΛΕΜΑΡΑΘΩΝΙΟΣ ΣΤΗΡΙΞΗΣ ΓΙΑ ΤΟ ΕΕΕΕΚ ΚΑΒΑΛΑΣ\nΤα παιδιά απ το φεγγάρι!\n"Δείξε μου το τρόπο" : Η 1η χορωδία με Αυτιστικά Π...


Coco de Heaven Hotel Μπαλί Ινδονησία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία Αφήστε σχόλια για την ιστοσελίδα\nαποτέλεσμα από 943 κριτικές "Loved the pool, short distance to benoa square and wifi is g..."\nΣχετικά με Coco de Heaven Hotel\nΧάρη στην ποιοτική διαμονή και την άριστη εξυπηρέτηση του Coco de Heaven Hotel, στην επίσκεψή σας σε Μπαλί θα νιώσετε σαν στο σπίτι σας. Σε απόσταση μόνο 1. Km από το κέντρο της πόλης, οι επισκέπτες βρίσκονται στην κατάλληλη θέση για να απολαύσουν τα αξιοθέατα και τις δραστηριότητες. Ένα καταφύγιο ξεκούρασης και χαλάρωσης, το ξενοδοχείο θα σας προσφέρει την απόλυτη ανανέωση λίγα μόλις βήματα από τα πολυάριθμα αξιοθέατα της πόλης, όπως τα Ngurah Rai International Airport, Circus Waterpark Kuta, Plaza Bali Duty Free. Οι εγκαταστάσεις και οι υπηρεσίες που παρέχει το Coco de Heaven Hotel διασφαλίζουν την ευχάριστη διαμονή των πελατών. Οι πελάτες του ξενοδοχείου μπορούν να απολαύσουν υπέροχες δραστηριότητες όπως τα δωρεάν WiFi σε όλα τα δωμάτια, ημερήσιος καθαρισμός, εκτυπωτής, υπηρεσία ταξί, 24ωρη ρεσεψιόν. Τα δωμάτια του ξενοδοχείου έχουν διαμορφωθεί προσεκτικά ώστε να παρέχουν υψηλό επίπεδο άνεσης και την ευκολίας. Σε κάποια από τα δωμάτια, οι επισκέπτες μπορούν να βρουν σύνδεση internet (ασύρματη), ασύρματη σύνδεση internet (δωρεάν), δωμάτια για μη καπνίζοντες, κλιματισμός, υπηρεσία αφύπνισης. Είτε είσαστε λάτρης της γυμναστικής είτε ψάχνετε έναν τρόπο να ηρεμήσετε μετά από μια δύσκολη μέρα, θα σας ψυχαγωγήσουν καταπληκτικές δραστηριότητες όπως οι εξωτερική πισίνα. Απολαύστε τις ασύγκριτες υπηρεσίες και μια πραγματικά περίβλεπτη διεύθυνση στο Coco de Heaven Hotel.\nΜοναχικοί ταξιδιώτες (246)\nNice staff,nice food, and fast wifi. Η κριτική γράφτηκε στις 22 Σεπτεμβρίου 2016\nHoward από Αυστραλία\nCongratulation Manager Franky, Motivated staff who really care about guest comfort. See you again soon Η κριτική γράφτηκε στις 29 Αυγούστου 2016\nTiago από Αυστραλία\nAnil από Τουρκία\nΈγινε κράτηση για Deluxe πριν από 6 ώρες, 21 λεπτά, 6 δευτερόλεπτα 0 χρήστες βλέπουν αυτήν την ιδιοκτησία αυτή τη στιγμή!


Ανοιχτά από σήμερα, Πέμπτη, τα ελαιοτριβεία της Λέσβου | agro24.gr\n06 11 2014 | 10:20\nΚανονικά λειτουργούν από σήμερα, Πέμπτη, όλα τα ελαιοτριβεία της Λέσβου, μετά την άρνησή τους να δεχτούν ελαιόκαρπο λόγω των περιορισμών στη λειτουργία τους από την περιφέρεια και τη μη αδειοδότησή τους.\nΣε μία σύντομη γενική συνέλευση, που πραγματοποιήθηκε στο Επιμελητήριο Λέσβου διάρκειας περίπου μισής ώρας, το πρωί της Τετάρτης, οι ελαιοτριβείς της Λέσβου (συνεταιρισμοί και ιδιώτες) αποφάσισαν να αναστείλουν τις κινητοποιήσεις τους.\nΟι ελαιοτριβείς φαίνεται να έλαβαν δεσμεύσεις ότι θα λυθεί το πρόβλημα της αδειοδότησής τους στο περιφερειακό συμβούλιο της 10ης Νοεμβρίου.\nΚατά την κοινή συνεδρίαση των δύο συναρμόδιων υπηρεσιών της περιφέρειας βορείου Αιγαίου, την προηγούμενη Δευτέρα, η προϊσταμένη της Διεύθυνσης Βιομηχανίας, Ενέργειας και Φυσικών Πόρων, Μάρθα Ατσικμπάση, και ο γενικός διευθυντής Ανάπτυξης της Περιφέρειας, Παναγιώτης Παρασκευάς, παρουσίασαν την υφιστάμενη κατάστασης λειτουργίας των ελαιοτριβείων στη Λέσβο, τη Χίο, τη Σάμο και την Ικαρία.\nΠαράλληλα παρουσιάστηκε το ισχύον νομικό πλαίσιο για την αδειοδότηση των ελαιοτριβείων, το οποίο όπως τονίστηκε στη συνεδρίαση, επιχειρείται να τροποποιηθεί μέσω διαβούλευσης μεταξύ των συναρμόδιων υπουργείων, που βρίσκεται σε εξέλιξη.\nΗ πρώτη σύσκεψη της διυπουργικής επιτροπής που ασχολείται με το θέμα, έγινε την προηγούμενη Παρασκευή και η επόμενη θα γίνει πολύ σύντομα. Στόχος της Περιφέρειας είναι να παρέμβει στη διαβούλευση αυτή με συγκεκριμένες προτάσεις, που θα επεξεργαστούν οι υπηρεσίες της Περιφέρειας και στις οποίες μπορεί να συμπεριληφθούν και οι προτάσεις των ελαιοτριβέων.\nΕπιδίωξη της Περιφέρειας, όπως εξήγησε στο «Εμπρός» ο αρμόδιος αντιπεριφερειάρχης για θέματα Περιβάλλοντος, Θεόδωρος Βαλσαμίδης, θα είναι να απλοποιηθεί το νομοθετικό πλαίσιο και ταυτόχρονα από τα ελαιοτριβεία να ζητείται η εφαρμογή εφικτών μέτρων προστασίας του περιβάλλοντός τους.\nΌλα τα μέλη των συναρμόδιων επιτροπών, με τον ένα ή τον άλλο τρόπο, τόνισαν πως οι ιδιοκτήτες των ελαιοτριβείων δε θα πρέπει να εκλάβουν την όποια ρύθμιση του ζητήματος για τη φετινή χρονιά, σα λευκή επιταγή.\nΤους ελαιουργικούς συνεταιρισμούς της Λέσβου στη χθεσινή συνεδρίαση εκπροσώπησε ο πρόεδρος της ΕΑΣ Λέσβου, Αλέκος Γιαζιτζόγλου, ενώ τους ιδιώτες ελαιοτριβείς εκπροσώπησε ο πρόεδρος του Συνδέσμου Ελαιοτριβέων, Γιώργος Κατζανός. Στη συνεδρίαση οι περιφερειακοί σύμβουλοι που προέρχονται από τα άλλα νησιά της Περιφέρειας, συμμετείχαν μέσω συστήματος τηλεδιάσκεψης.\nΠροτάσεις για απλοποίηση της νομοθεσίας\nΑπό τη Διεύθυνση Βιομηχανίας της Περιφέρειας προτάθηκαν συγκεκριμένες ρυθμίσεις που απλοποιούν τη διαδικασία αδειοδότησης των ελαιοτριβείων. Συγκεκριμένα προτάθηκε:\nα) Τροποποίηση της Κοινής Υπουργικής Απόφασης περί επαναχρησιμοποίησης επεξεργασμένων υγρών αποβλήτων όσον αφορά στα απόβλητα των ελαιουργείων, ώστε να επιτραπεί η διάθεσή τους στο έδαφος για άρδευση και επεξεργασία (land treatment). Στην περίπτωση αυτή, πρέπει να προσδιορισθούν η απαιτούμενη προεπεξεργασία, παροχές εφαρμογής, κ.λπ..\nβ) Διόρθωση του λάθους στις πρότυπες περιβαλλοντικές δεσμεύσεις (Π.Π.Δ.) υγρών αποβλήτων, όπως και των Π.Π.Δ. για τα στερεά απόβλητα ελαιουργείων.\nγ) Αύξηση του ορίου για το διαχωρισμό μεταξύ μέσης και χαμηλής όχλησης για τα ελαιουργεία, ώστε περισσότερα ελαιοτριβεία να καταταχθούν στην κατηγορία χαμηλής όχλησης.\nδ) Ελαστικοποίηση των παραμέτρων-ορίων για τα ελαιουργεία του Προεδρικού Διατάγματος «Παραγωγή, Επεξεργασία φυτικών, ζωικών λιπών και ελαίων», προς την κατεύθυνση μάλλον της ποσοστιαίας μείωσης των ρυπαντών.\nε) Ελαστικοποίηση των όρων που ισχύουν για τη λειτουργία εξατμισοδεξαμενών.\nΕλια ελαιοτριβείο κατσίγαρος Λέσβος


Τα μακάβρια πάρτι του κορονοϊού στις ΜΕΘ | Ελεύθερος Τύπος\n16:00 20 Απριλίου 2021 20 Απριλίου 2021\nΠάνω από 5.000 πολίτες που έχουν προσβληθεί από τον κορονοϊό νοσηλεύονται σε όλη τη χώρα, ενώ 850 βρίσκονται διασωληνωμένοι σε Μονάδες Εντατικής Θεραπείας.\nΤο ιατρικό και νοσηλευτικό δυναμικό αναμετράται καθημερινώς με τις αντοχές του και η συντριπτική πλειοψηφία των πολιτών τηρεί τα μέτρα με υψηλό προσωπικό και οικονομικό κόστος. Ας μην ξεχνάμε ότι χιλιάδες επιχειρήσεις εστίασης παραμένουν κλειστές εδώ και μήνες, εργαζόμενοι καλούνται να ζήσουν με 580 μηνιαίως και η οικονομία βρίσκεται σε βαθιά ύφεση.\nΩστόσο, υπάρχουν οι «ξύπνιοι» της υπόθεσης. Κάποιοι «κουρασμένοι» νέοι, που ξεφαντώνουν σε οργανωμένα πάρτι στις πλατείες, έχουν μεγαλύτερη κόπωση από τους γιατρούς που ξημεροβραδιάζονται στις ΜΕΘ προσπαθώντας να κρατήσουν στη ζωή στους ασθενείς τους. Οι επαγγελματίες «διαδηλωτές» που οργάνωσαν το προηγούμενο δίμηνο πάνω από 100 συγκεντρώσεις για τα «δίκαια του Κουφοντίνα» βρήκαν νέο πεδίο αντίστασης για τον αγώνα τους. Να «παρτάρουν» ελεύθερα απειλώντας με επεισόδια εάν επέμβει η Αστυνομία.\nΜειοψηφίες που όμως είναι αρκετές να προκαλέσουν πολλαπλάσιο πρόβλημα λόγω της φύσης της πανδημίας. Ο ιός τρέφεται από τις συναθροίσεις, οι επιστήμονες έχουν κατατάξει στον μέγιστο βαθμό κινδύνου για τη μετάδοση της νόσου δραστηριότητες τύπου μπαρ. Είναι βέβαιο ότι αρκετοί από τους νέους που δεν αντέχουν άλλο (όταν οι περισσότεροι συνομήλικοί τους εφαρμόζουν πιστά τα μέτρα) θα στείλουν στα νοσοκομεία τους συγγενείς τους, ενώ ταυτόχρονα θα διαμαρτύρονται για τις συνθήκες νοσηλείας και τις γεμάτες ΜΕΘ.\nΤο πραγματικό πάρτι διοργανώνεται από τον κορονοϊό, που χτυπά αδιακρίτως τους πολίτες. Οι νέοι μπορεί να έχουν πιο γερή κράση και κατά κανόνα να ξεφεύγουν από τον κίνδυνο ή να είναι ασυμπτωματικοί φορείς του ιού, αλλά οι γονείς τους είναι ο εύκολος στόχος του φονικού ιού. Ας ρωτήσουν όσους βρίσκονται σήμερα στα νοσοκομεία και θα διαπιστώσουν ότι η ενδοοικογενειακή μετάδοση είναι η πιο διαδεδομένη αιτία νόσησης.\nΗ ανοικτή εστίαση στους εξωτερικούς χώρους που προβάλλεται ως βαλβίδα αποσυμπίεσης δεν έχει σχέση με τη «νυχτερινή διασκέδαση» που γίνεται στις πλατείες ακόμη και μεταμεσονύκτιες ώρες. Κανείς δεν θέλει κλειστά καφέ και εστιατόρια, όπως κανείς δεν μπορεί να διασφαλίσει ότι μετά το ωράριο λειτουργίας δεν θα μεταφερθεί η διασκέδαση στις πλατείες, όπως συνέβη το περασμένο φθινόπωρο, όταν η εστίαση έκλεινε τα μεσάνυχτα. Εύκολες λύσεις δεν υπάρχουν, ωστόσο αυτό που προέχει τώρα είναι να στηριχθεί το ΕΣΥ και να μην υπάρξει νέα έξαρση στα μέσα Μαΐου, όταν η χώρα σχεδιάζει να ανοίξει τις πύλες της για τον τουρισμό.\nΕπειδή λοιπόν η πανδημία δεν κάνει διακρίσεις μεταξύ ανεύθυνων και υπεύθυνων μελών της κοινωνίας, είναι χρέος της Πολιτείας να προστατεύσει τη δημόσια υγεία και να επιβάλει την τήρηση των μέτρων. Το κέντρο της Αθήνας είναι από τις πιο επιβαρυμένες περιοχές, στο «βαθύ κόκκινο», με εκατοντάδες κρούσματα σε ημερήσια βάση, δεν μπορεί να συνεχισθεί η κουλτούρα της ανευθυνότητας.\nΕάν πάλι δεν «μπορεί» να πάει η Αστυνομία για ελέγχους στις πλατείες, ας σταλεί τουλάχιστον μία κινητή μονάδα του ΕΟΔΥ να υποβάλει όλους τους «παρτάκηδες» σε τεστ μήπως προλάβουμε την αναζωπύρωση της πανδημίας και γλιτώσει και κανένας περίοικος από την εισαγωγή στις ΜΕΘ.


Η μοναδική πόλη στον κόσμο που λειτουργεί χωρίς πολιτική, θρησκεία και χρήματα - NGradio.gr\nΜπορεί να σκέφτεστε ότι κάτι τέτοιο δεν θα μπορούσε να υπάρξει σε αυτό τον πλανήτη τη σήμερον ημέρα και ότι ένα τέτοιο σύστημα δεν θα μπορούσε να λειτουργήσει. Παρ’ όλα αυτά, μια τέτοια πόλη υπάρχει και λειτουργεί στις μέρες μας, στα πλαίσια της αναζήτησης μιας εναλλακτικής λύσης προς κάτι καλύτερο για τον άνθρωπο.\nΗ πόλη, γνωστή ως «Auroville», αναγνωρίστηκε ως διεθνής οντότητα λίγο μετά την ίδρυσή της το 1968. Βρίσκεται στη Νότια Ινδία, 150 χιλιόμετρα από τη μεγαλούπολη Τσενάι. Οι κάτοικοι της «Auroville» προέρχονται από πενήντα διαφορετικές χώρες και κουλτούρες και δεν λειτουργούν σύμφωνα με πολιτικά μορφώματα, θρησκευτικές οργανώσεις και χρηματο-οικονομικά συστήματα.\nΤα κτίρια της πόλης είναι ιδιαίτερα προσεγμένα, αφού όλα είναι κατασκευασμένα σύμφωνα με πειραματικές αρχιτεκτονικές τεχνικές ώστε να λειτουργούν εκμεταλλευόμενα πλήρως τις ανανεώσιμες πηγές ενέργειας.\nΗ Mirra Alfassa, ή όπως είναι γνωστή η «Μητέρα», ίδρυσε την πόλη με την ιδέα να υπάρχει τουλάχιστον ένα μέρος σε αυτόν τον κόσμο που να μην ανήκει σε κανέναν.\n«Θα πρέπει να υπάρξει ένα μέρος όπου κανένα κράτος να μην μπορεί να αξιώνει πως είναι δικό του· όπου όλοι οι άνθρωποι θα έχουν την ειλικρινή φιλοδοξία να ζήσουν ελεύθεροι ως πολίτες του κόσμου, υπακούοντας μόνο σε μία αρχή: την υπέρτατη αλήθεια! Ένα μέρος όπου θα επικρατεί ειρήνη, ομόνοια και αρμονία, όπου όλα τα άγρια ένστικτα του ανθρώπου θα χρησιμοποιούνται για να παλέψει τις αιτίες των δεινών και της μιζέριας του, για να ξεπεράσει την αδυναμία και την άγνοιά του και για να θριαμβεύσει απέναντι στους περιορισμούς και τις δυσλειτουργίες του. Ένα μέρος όπου η ανάγκη για πνευματικότητα θα υπερισχύει της ικανοποίησης των επιθυμιών, των παθών και της αναζήτησης για κέρδος», δήλωσε η ίδια.\nΗ «Auroville» εργάζεται καθημερινά για να γίνει το φωτεινό παράδειγμα και για άλλες πόλεις που αναζητούν μια πιο αυτόνομη και ταυτόχρονα βιώσιμη λύση.\nΠρος το παρόν η πόλη λειτουργεί με ένα αγροτικό σύστημα πολυ-καλλιεργειών που συνδυάζει οπωροφόρα δέντρα, χωράφια με σιτάρι και οπωροκηπευτικά δέντρα σε μια έκταση 160 εκταρίων που χωρίζεται σε δεκαπέντε φάρμες. Τα γαλακτομικά προϊόντα παράγονται επίσης στην πόλη και τα φρούτα είναι πάντα εντός εποχής\nΗ μοναδική αυτή πόλη, προστατεύεται από την UNESCO η οποία πιέζει τις καταστάσεις ώστε το παράδειγμα της «Auroville» να μεταδοθεί σε όλον τον κόσμο, κι έτσι να πάρει η πλειονότητα των ανθρώπων γεύση για το πώς μπορεί να είναι η ζωή για τις μελλοντικές γενιές.\nΥπάρχει φυσικά η δυνατότητα για κάποιον να επισκεφθεί την πόλη αυτή, είτε για διακοπές είτε για να μείνει εκεί. Πληροφορίες μπορείτε να βρείτε στην επίσημη σελίδα της Auroville: auroville.org\nΔείτε μια μικρή παρουσίαση της πόλης στο παρακάτω βίντεο:\nΗθοποιοί που τα καταφέρνουν πολύ καλά και στο τραγούδι\nΤους έχουμε αγαπήσει (άλλους περισσότερους, άλλους λιγότερο) μέσα από τις ταινίες τους, για πολλούς όμως απ' αυτούς δεν ξέραμε πως έχουν ταλέντο και στο τραγούδι. Πάμε να δούμε ποιοι είναι οι ηθοποιοί που θα μπορούσαν να σταδιοδρομήσουν και στο τραγούδι, ή έστω έχουν αρκετά καλή φωνή. Πριν περάσουμε στα πολύ πετυχημένα βίντεο που απεικονίζουν κάποιους από αυτούς στις καλύτερες στιγμές τους, ας ξεκινήσουμε με τον εξαιρετικό Benedict Cumberbatch (Σέρλοκ Χολμς) […]\ntoday2 Σεπτεμβρίου, 2017


NEW BET ORDER: Προτάσεις: Τρίτη 27/10/2015\nΜετά από ένα ομολογουμένως βατό Σαββατοκύριακο, αφού οι περισσότερες επιλογές πέρασαν "τρένο", συνεχίζουμε με το μεσοβδόμαδο κουπόνι να περιλαμβάνει κατά κύριο λόγο επιλογές από τα κύπελλα σχεδόν όλων των χωρών της Ευρώπης. Εξαίρεση η Ιταλία, όπου έχει κανονική αγωνιστική.\nΑς δούμε τι έχουμε επιλέξει από τη σημερινή διαλογή αγώνων.\nΑπό τους σημερινούς αγώνες του κυπέλλου Ελλάδος έχω κρατήσει δύο.\nΑΝΑΓΕΝΝΗΣΗ ΚΑΡΔΙΤΣΑΣ - ΑΧΑΡΝΑΪΚΟΣ είναι ο πρώτος, και θα στηρίξω την έδρα. Πληρώνει καλά ο άσος 2.40 και θα το τολμήσω.\nΑΠΟΛΛΩΝ ΣΜΥΡΝΗΣ - ΠΑΝΑΙΓΙΑΛΕΙΟΣ, είναι η δεύτερη επιλογή μου από το ελληνικό κύπελλο. Μεγάλη διαφορά χωρίζει τις δυο ομάδες. Ο Απόλλων είναι από τις καλύτερες ομάδες στη Football League, ενώ ο ιστορικός Παναιγειάλειος θα πρέπει να δώσει μάχη για να αποφύγει τον υποβιβασμό και εκ των πραγμάτων δε θα ρίξει βαρύτητα στο κύπελλο. Η τιμή για τον άσο έχει βέβαια κατρακυλήσει στο 1.29 τώρα (άνοιξε γύρω στο 1.65 η αγορά), αλλά πιστεύω πως αποτελεί ένα καλό στήριγμα. Εναλλακτικά για όσους θα ήθελαν να ρισκάρουν περισσότερο ανεβάζοντας την απόδοση θα πρότεινα το Ημ.1 / Τελ.1 με 1.83.\nΚύπελλο Γερμανίας με πρόωρο τελικό: ΒΟΛΦΣΜΠΟΥΡΓΚ - ΜΠΑΓΕΡΝ. Ανεβασμένοι οι "Λύκοι" τελευταία, γνωστή και η ικανότητα της Μπάγερν. Τριπλή παραλλαγή το παιχνίδι. Γι'αυτό θα επιλέξω τα εκατέρωθεν Goal. G/G με 1.73.\nΔυο παιχνίδια και από τη Β' Ιταλίας.\nΠΡΟ ΒΕΡΤΣΕΛΙ - ΜΠΑΡΙ. Προβάδισμα στους φιλοξενούμενους. Συντηρητικό ποντάρισμα με X2 (1.40) ή τολμηρό 2.50 για το διπλό.\nΤΣΕΖΕΝΑ - ΚΟΜΟ: Αναμένω εύκολη επικράτηση των γηπεδούχων. Δίκαιο φαβορί με τον άσο στο 1.62.\nΛΙΓΚ ΚΑΠ Αγγλίας με σπουδαίες αναμετρήσεις. Κρατάω δύο.\nΕΒΕΡΤΟΝ - ΝΟΡΓΟΥΙΤΣ με τον άσο των "ζαχαρωρών" να πληρώνει 1.62. Σε καλή κατάσταση οι γηπεδούχοι, έστω και δύσκολα πρέπει να κερδίσουν.\nΣΤΟΟΥΚ - ΤΣΕΛΣΙ: Ξέρω... θα μου πείτε πως έχω εμμονή με την Τσέλσι, αφού και πάλι τη δίνω ως BET OF THE DAY. Τι να κάνω; Αυτό το 1.97 για το διπλό, είναι πρόκληση. Ο Μουρίνιο παίζει το κεφάλι του και εγώ περιμένω το πολυαναμενώμενο ξύπνημα των "μπλε". Αν πάλι κολώνετε να με ακολουθήσετε, εναλλακτική επιλογή το Over που πληρώνει εξ' ίσου καλά (1.93) .\nΠρώτη κατηγορία Ιταλίας και ΜΠΟΛΟΝΙΑ - ΙΝΤΕΡ . Καλή παράδοση απέναντι στη Μπολόνια έχει η Ίντερ, που είναι σαφώς ανώτερη. Λίγα πράγματα από τους γηπεδούχους, οπότε το διπλό στο 1.75 μοιάζει λογική επιλογή.\nΤέλος από Β' Βραζιλίας στον αφώνα ΜΠΟΑ - ΑΜΕΡΙΚΑ ΜΙΝΕΪΡΟ θα πάω με το διπλό της Αμέρικα (1.80), που αν θέλει να παραμείνει σε τροχιά ανόδου θα πρέπει να το κάνει απέναντι στη Μπόα που μάλλον θα χαιρετήσει την κατηγορία.\nΑυτά για σήμερα... Καλή τύχη σε όλους!\nΑναρτήθηκε από Άνθρωπας στις 18:14


21/12/2017, 14:17 37\nΗ ΝΔ πραγματικά επικροτεί το να μπαίνουν μπαχαλάκηδες στα συμβολαιογραφεία και να τα σπάνε, ή το κάνει για μικροκομματικούς τακτικισμούς;\nΠροφανώς σας κάνει πλάκα.\nΤη Νέα Δημοκρατία...\n... δεν τη νοιάζει καθόλου το τι θα κάνει ο ΣΥΡΙΖΑ με τους πλειστηριασμούς! Η Ν.Δ είναι κυβέρνηση? Δε πάτε να πνιγείτε λέω εγώ... που θέλετε και συνενόχους!!! Αν η Ν.Δ συνέχιζε να κυβερνά (και δεν την έριχνε τότε ο Προδότης Τσίπρας, με τους υπόλοιπους προδότες), σήμερα πολυ πιθανόν να μην υπήρχε θέμα πλειστηριασμών τουλάχιστον για την πρώτη κατοικία, μιας και υπήρχε ήδη νόμος (που η ίδια ψήφισε και κατήργησε ο ΣΥΡΙΖΑ) που την προστάτευε μέχρι του ποσού των 200000! Επομένως, ανόητα συριζόπουλα... ψάχτε αλλού για κορόιδα! Παραείστε βλάκες για να μας πουλάτε και εξυπνάδες!!!\nΤελικά όλοι πασοκ είναι στη Χώρα... Και η ΝΔ θυμήθηκε πάλι τον παλιό,καλό της εαυτό... Η λαική δεξιά που λέμε... Δε σωνόμαστε μάγκες,πάμε άκλαυτοι.Με το που μπει η Ανοιξη, το Ταμείο,το ΔΝΤ εννοώ, πιέζει να γίνουν πάλι sress tests στις Τράπεζες,οπότε αν βρεθεί,κάτι πολύ πιθανόν, ότι δεν έχουν ικανή κεφαλαιακή επάρκεια,τότε θα γίνει αναγκαίο να γίνει πάλι ανακεφαλαιοποίηση,κάτι που σημαίνει ότι επειδή οι Ευρωπαίοι δεν μας δίνουν κι άλλα δανεικά,θα υποχρεωθούν βάσει του κανονισμού της ΕΚΤ να κάνουν bail in,κούρεμα των καταθέσεων δηλαδή.Οπως έγινε στην Κύπρο. Αρα,ή γίνονται οι πλειστηριασμοί,ή χάνουν τα λεφτά τους οι καταθέτες,μιάς και με την αλητεία του συριζα το καλοκαίρι του 15,δεν μπορούν να τα πάρουν από τις Τράπεζες λόγω των κάπιταλ κοντρόλ. Οι οποίοι καταθέτες βέβαια,είναι αυτοί που δεν χρωστάνε τίποτα,ενώ οι άλλοι,με τα απλήρωτα σπίτια ,χρωστάνε τα μαλλιοκέφαλα τους. Βάλτε τα λοιπόν στη ζυγαριά να δείτε ποιός έχει το δίκιο.\nNA ΜΗΝ αποσυρθεί η τροπολογία για ΣΚΛΗΡΗ ΠΟΙΝΙΚΟΠΟΙΗΣΗ των όσων εμποδίζουν τους πλειστηριασμούς. __________Θα είναι η ΜΕΓΑΛΥΤΕΡΑ ΗΤΤΑ της Κυβερνήσεως αυτή!_____________Να γίνει ΚΑΚΟΥΡΓΗΜΑ το αδίκημα αυτό!\nΝαι σε όλα, χαχαχαχαχα!! Μένουν ακόμη καμιά 20αριά μισθάρες αφορολόγητες μέχρι το Σεπτέμβριο του 2019, τι λέτε τώρα!!\nΔηλαδή πως την είδατε ρε παιδιά ? Μπορεί να μου εξηγήσει κάποιος γιατί θα πρέπει να κουρευτούν οι καταθέσεις οι δικές μου και των γονιών μου ( δάνεια - κάρτες δεν πήραμε ποτέ και για κανένα λόγο ) ? Ναι θα πρέπει να προχωρήσουν οι πλειστηριασμοί είτε αφορούν πρώτη είτε δεύτερη είτε τρίτη κατοικία . ΕΙΝΑΙ ΦΑΣΙΣΜΟΣ ΑΙΣΧΙΣΤΟΥ ΕΙΔΟΥΣ ΑΥΤΟ ΠΟΥ ΚΑΝΟΥΝ ΑΥΤΟΙ ΟΙ ΤΡΑΜΠΟΥΚΟΙ . Σε άλλη χώρα θα τους είχαν μπαγλαρώσει θα τους είχαν καταξεσκίσει χωρίς δεύτερη κουβέντα . Δηλαδή προκειμένου να μην προχωρήσουν οι πλειστηριασμοί να κουρευτούν οι καταθέσεις του κοσμάκη ( λες και ο κόσμος τα δούλεψε τα λεφτά του μαζί με αυτούς που πήραν δάνεια στεγαστικά, καταναλωτικά ( πιστωτικές) , διακοποδάνεια , δάνεια για αυτοκίνητα και δεν συμμαζεύεται κλπ κλπ ) . Ολοι το ξέρουν πως αν δεν προχωρήσουν μαζικά οι πλειστηριασμοί και οι τράπεζες δεν μαζέψουν αυτά που πρέπει να μαζέψουν , τότε το επόμενο βήμα ΕΙΝΑΙ ΤΟ ΚΟΥΡΕΜΑ ΤΩΝ ΚΑΤΑΘΕΣΕΩΝ . ΑΛΗΤΕΣ ΑΥΤΟ ΔΕΝ ΕΙΝΑΙ ΚΡΑΤΟΣ . ΚΑΛΑ ΚΑΝΕΙ Ο ΣΥΡΙΖΑ ( αν και δεν τον ψήφισα ΠΟΤΕ ) σε ότι αφορά τους πλειστηριασμούς ΣΥΜΦΩΝΩ ΑΠΟΛΥΤΑ και θα έλεγα πως άργησε κιόλας ΠΑΡΑ ΠΟΛΥ .\nΘα τους δω τους «επαναναστατες» της προηγούμενης ημέρας στην ψηφοφορία: ‘Ναι σε ΟΟΟΟΛΛΛΑΑΑ..’ Χαχαχαχαχαχα\nΓειά σου σύντροφε αγωνιστή Άδωνι. Ξέρουμε ότι μεγαλύτεροι κρατιστές από εσάς στη ΝΔ δεν υπάρχουν...\nΠού κολλάει αυτό βρε σταλινάκο;\nΝΕΟ ΨΕΥΤΟ-ΔΙΛΛΗΜΑ ΕΚΦΟΒΙΣΜΟΥ: ΣΑΣ ΠΑΙΡΝΟΥΜΕ ΤΟ ΣΠΙΤΙ Η' ΤΙΣ ΚΑΤΑΘΕΣΕΙΣ ΜΕ ΑΝΑΚΕΦΑΛΑΙΟΠΟΙΗΣΗ. "ΤΟ ΣΠΙΤΙ, ΤΟ ΣΠΙΤΙ" ΘΑ ΦΩΝΑΞΕΙ Ο ΛΑΟΥΤΖΙΚΟΣ ΚΑΙ ΣΤΗ ΣΥΝΕΧΕΙΑ ΘΑ ΠΑΕΙ ΝΑ ΨΗΦΙΣΕΙ ΜΕ ΑΝΑΚΟΥΦΙΣΗ, ΓΙΑ ΑΚΟΜΑ ΜΙΑ ΦΟΡΑ, ΤΟΥΣ ΕΚΒΙΑΣΤΕΣ ΤΟΥ.\nΑΠΟ ΣΥΡΙΖΑΝΕΛ......ΣΕ ΧΟΥΝΤΑ......ΠΑΝΕ ΚΑΤΑ ΔΙΑΒΟΛΟΥ.....\nΕΤΣΙ ΚΙ ΑΛΛΙΩΣ ΦΥΛΑΚΗ ΘΑ ΠΑΤΕ ΟΛΟΙ ΛΑΜΟΓΙΑ ΣΥΡΙΖΑΙΟΙ (ΟΣΟΙ ΑΠΟΜΕΙΝΑΤΕ)\n20/10/2018, 11:30 14\n20/10/2018, 10:37 1\n20/10/2018, 10:05 20\n20/10/2018, 08:19 9\n20/10/2018, 01:31 6\n20/10/2018, 00:55 4


Η κορυφή της Ανατολής ανήκει μόνο σε έναν!, 24Sports & News\nΗ κορυφή της Ανατολής ανήκει μόνο σε έναν!\n06 ΑΠΡΙΛΙΟΥ 2017 - 09:29\nΝτέρμπι κορυφής είπατε; Ο ΛεΜπρον Τζέιμς είχε άλλη γνώμη και οδήγησε τους Καβς σε μία τεράστια νίκη 114-91 απέναντι στους Σέλτικς στη Βοστόνη.\nΟι Κάβαλιερς υπενθύμισαν στο ΝΒΑ ποίος είναι το αφεντικό στην Ανατολή»... Ο αμερικανικός Τύπος υποδέχεται με τέτοιους διθυραμβικούς τίτλους τους Καβς και τον ΛεΜπρον Τζέιμς μετά το μεγάλο ντέρμπι με τους Σέλτικς στο οποίο κρίθηκε η κορυφή της Ανατολικής Περιφέρειας.\nΝτέρμπι είπαμε; Σημειώστε λάθος... Ο «βασιλιάς» είχε άλλη άποψη και στο παρκέ της TD Arena μετέτρεψε ένα ντέρμπι κορυφής σε μια παράσταση δική του και των συμπαικτών του. Ο ΛεΜπρον ήταν καταπληκτικός απέναντι στους Σέλτικς και με 36 πόντους, 10 ριμπάουντ και 6 ασίστ πήρε τους Καβς από το χέρι και τους οδήγησε σε μια τεράστια νίκη με 114-91. Έτσι ανέβασαν το ρεκόρ τους σε 51-27 έναντι 50-28 που έχουν οι Σέλτικς και έχουν πάρει στο χέρι τους την κατάκτηση της πρώτης θέσης.


ΑΠΟΣΤΡΑΤΟΙ: Αίτηση διαγραφής μειώσεων ΕΑΣ και αναδρομικά από απόφαση που δεν εφαρμόζεται (ΠΙΝΑΚΑΣ-ΕΝΤΥΠΟ) | ΛΙΜΕΝΙΚΑ ΝΕΑ\nΑΠΟΣΤΡΑΤΟΙ: Αίτηση διαγραφής μειώσεων ΕΑΣ και αναδρομικά από απόφαση που δεν εφαρμόζεται (ΠΙΝΑΚΑΣ-ΕΝΤΥΠΟ)\n- Όσοι έχουν μία κύρια σύνταξη άνω των 1.000 ευρώ.\n- Όσοι έχουν μία ή άθροισμα συντάξεων κάτω από 1.000 ευρώ.\n- Όσοι έχουν άθροισμα κύριας σύνταξης και μερίσματος πάνω από 1.000 ευρώ και είχαν μείωση στο μέρισμα πρέπει να κάνουν αίτηση γιατί μπορεί λόγω της μείωσης του μερίσματος το νέο άθροισμα να είναι κάτω από 1.000 ευρώ και παρά ταύτα να υπόκεινται σε μείωση ν. 4093 με 5% για άθροισμα πάνω από 1.000 ευρώ. Στην αίτηση θα πρέπει να ζητήσουν ανάλυση των ποσών που λαμβάνουν και ανάλυση των μειώσεων ν. 4093/2012 επί της κύριας σύνταξης.\n- Χήρες αποστράτων που έχουν άθροισμα συντάξεων από κύρια σύνταξη θανόντος, δική τους σύνταξη, μέρισμα ή και επικουρική άνω των 1.000 ευρώ. Οι αιτήσεις είναι δύο: Μία προς το Γενικό Λογιστήριο για υπολογισμό της μείωσης ν. 4093 στην κύρια σύνταξη όπου θα ζητούν να τους κοινοποιηθεί το πραγματικό άθροισμα συντάξεων που λαμβάνουν. Η δεύτερη αίτηση πρέπει να γίνει είτε στο Γενικό Λογιστήριο, αν έχουν δική τους σύνταξη από το Δημόσιο, είτε στον ΕΦΚΑ, αν έχουν δική τους σύνταξη από ΙΚΑ, ΟΑΕΕ ή άλλον εκτός Δημοσίου φορέα.\n(Ε.Τ. 06/03/2018 - ΚΩΣΤΑΣ ΚΑΤΙΚΟΣ - kkatikos@e-typos.com)


Το Αιγαίο πέλαγος : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Χαρτογραφία και ιστορία: 15ος-17ος αιώνας)\nΣυγγραφείς: Συλλογικό έργο, Νίκος Μπελαβίλας, Γιώργος Τόλιας, Στέφανος Κακλαμάνης, Δημήτρης Δημητρόπουλος, Αναστασία Στουραΐτη, Η έκδοση αυτή πραγματοποιήθηκε με την ευκαιρία της ομώνυμης έκθεσης παλαιών χαρτών του Αιγαίου Πελάγους, που διοργάνωσε το Μορφωτικό Ίδρυμα Εθνικής Τραπέζης στον εκθεσιακό χώρο του Μεγάρου Εϋνάρδου (11 Νοεμβρίου 2010 έως 29 Μαΐου 2011). Το Αρχείο Χαρτογραφίας του Ελληνικού Χώρου ιδρύθηκε το 2002 με τη δωρεά του Βίκτωρος και της Νιόβης Μελά. Η έκθεση παρουσιάζει τις εικόνες του Αιγαίου, όσες αποτυπώθηκαν σε χάρτες και γεωγραφικά έργα κατά τους πρώιμους νεότερους χρόνους. Πρόκειται για μια καθοριστική περίοδο, καθώς από τον ύστερο Μεσαίωνα, στο πλαίσιο της λατινικής κυριαρχίας σε ακτές και νησιά του Αιγαίου, οικοδομείται και σταδιακά παγιώνεται η γεωγραφική έννοια και η χαρτογραφική εικόνα του «Αρχιπελάγους», της λειτουργικής ενότητας των ακτών και των νησιών του Αιγαίου, μιας ενότητας με οικονομικό, γεωγραφικό και εξουσιαστικό χαρακτήρα. Με τη σειρά της, η οθωμανική κατάκτηση επικάθεται στο «Αρχιπέλαγος» των Λατίνων και ολοκληρώνει την πολιτική του ενοποίηση, μετατρέποντάς το σε «οθωμανική λίμνη». Η χρονική περίοδος που καλύπτεται από την έκθεση αρχίζει με την εμφάνιση του Αιγαίου ως ειδικού θέματος στη δυτική χαρτογραφία κατά τον ύστερο Μεσαίωνα και σταματά με την πλήρη ένταξή του στην Οθωμανική Αυτοκρατορία. Σκοπός της έκθεσης είναι να παρουσιάσει τη σχετική με το Αιγαίο χαρτογραφική παραγωγή και να την εντάξει στο ιστορικό της πλαίσιο. Να αναδείξει δηλαδή τους λόγους για τους οποίους σχεδιάστηκαν και κυκλοφόρησαν οι χάρτες του Αιγαίου και να φωτίσει τις ποικίλες ανάγκες -πρακτικές, γνωστικές ή ενημερωτικές- που καλύπτουν οι χάρτες. Κυρίως όμως να ερμηνεύσει τη συγκρότηση και τη λειτουργία της εικόνας του Αιγαίου που πρότειναν οι χαρτογράφοι, και η οποία τελικά εντυπώθηκε στις συνειδήσεις του κοινού. Την εικόνα αυτή την υφαίνουν ποικίλες προσεγγίσεις: οι εμπειρικές χαρτογραφήσεις των εμπορευόμενων ναυτικών, οι λόγιες εξακριβώσεις των κοσμογράφων, οι χαρτογραφικές πρακτικές των μηχανισμών της αποικιακής εξάπλωσης. Οι προσεγγίσεις αυτές λειτουργούν ταυτόχρονα και συμπληρώνουν η μία την άλλη. Μέσα από αυτές αναδύονται τα επάλληλα δίκτυα που ορίζουν την ενότητα του χώρου, καθώς και η σύνθετη αλληλεπίδραση της οικονομίας, της πολιτικής και της ιστορίας στη διαμόρφωση της γεωγραφικής οπτικής. Όπως σημειώνει στον Πρόλογό του ο Βίκτωρ Θ. Μελάς, «από τότε που κατοικήθηκαν τα νησιά του και τα παράλιά του το Αιγαίο ήταν θάλασσα που δεν αποτελούσε εμπόδιο αλλά γέφυρα επικοινωνίας για όσους είχαν εγκατασταθεί στις ακτές του. Και όχι μόνο, όταν υπάρχουν πλέον αποδείξεις ότι από νωρίς το Αιγαίο διαδραμάτιζε το ρόλο του κέντρου μεταξύ τριών ηπείρων». Στο εισαγωγικό σημείωμά του, ο Γιώργος Τόλιας επισκοπεί τη διαδοχή των θαλασσινών κοινοπολιτειών του Αιγαίου μέσα στον ιστορικό χρόνο. Ο Νίκος Μπελαβίλας αναλύει το σύνθετο ζήτημα των εγκαταστάσεων στον χώρο του Αιγαίου από τον ύστερο Μεσαίωνα και μετά, ερμηνεύοντας την ανάπτυξη του οικιστικού δικτύου του Αιγαίου σε συνάρτηση με τα ποικίλα δίκτυα επικοινωνιών, ενώ ο Δημήτρης Δημητρόπουλος φωτίζει τις ιδιότυπες οικονομικές, κοινωνικές και εξουσιαστικές σχέσεις που αναπτύχθηκαν στα νησιά και τις ακτές του Αιγαίου κατά την περίοδο μετάβασης από τη λατινική στην οθωμανική κυριαρχία. Η Αναστασία Στουραΐτη αναλύει τις χρήσεις και τις λειτουργίες της έντυπης βενετικής χαρτογραφίας του Αιγαίου στο πλαίσιο των εξουσιαστικών μηχανισμών της μητρόπολης. Τέλος, ο Στέφανος Κακλαμάνης προχωρά στην αναλυτική τεκμηρίωση της χαρτογραφικής αφήγησης της ναυμαχίας της Παροναξίας (1651), όπως αυτή αποτυπώθηκε στους χάρτες των βενετών αξιωματικών που συμμετείχαν σε αυτήν.\nΣημείωση: Συνέκδοση: Αρχείο Χαρτογραφίας του Ελληνικού Χώρου.\nΠρόλογος: Βίκτωρ Θ. Μελάς.\n30χ24 εκ., 269 σελίδες\nΔέσιμο: Μαλακό εξώφυλλοΤόπος έκδοσης: Αθήνα Ταξινόμιση DDC: 938.97 (Αιγαίο - Ιστορία), 526.849 5 (Χαρτογραφία - Ελλάς)\nΆλλα πρόσωπα: Γιώργος Τόλιας (Επιμελητής) ISBN: 978-960-250-445-1\tISBN (10ψήφιο): 960-250-445-5 Βάρος: 1.389 κιλά\nΕκδότης: Μορφωτικό Ίδρυμα Εθνικής Τραπέζης Έτος Κυκλοφορίας: 2010\nΝίκος ΜπελαβίλαςΟ Νίκος Μπελαβίλας γεννήθηκε στον Πειραιά το 1959. Έκανε σπουδές αρχιτεκτονικής και διδακτορική διατριβή στη Σχολή Αρχιτεκτόνων του Εθνικού Μετσοβίου Πολυτεχνείου όπου διδάσκει από το 2003, σήμερα στη βαθμίδα του λέκτορα. Είναι μέλος του Εργαστηρίου Αστικού Περιβάλλοντος του ΕΜΠ. Διηύθυνε το Γραφείο Λαυρίου του ΕΜΠ για τη δη


τάξη αστεράτη: Δωράκια για τα Χριστούγεννα\nΌσο δύσκολοι κι αν είναι οι καιροί , όσο κι αν τα οικονομικά είναι πιο συχνά μείον παρά συν, δεν μπορώ να αποχαιρετήσω τα παιδιά για τις γιορτές χωρίς να δώσω κάτι, έστω και μικρό. Προτιμώ επίσης να είναι κάτι που το έφτιαξα μόνη μου και όχι κάτι τυποποιημένο, γιατί εκτός του ότι θα είναι και πιο ακριβό δε θα έχει και καμία σχέση με μένα. Ακόμα θυμάμαι στο χριστουγεννιάτικο δέντρο του σπιτιού μου την κάρτα-στολίδι που είχε κάνει δώρο μια δασκάλα της αδερφής μου στα παιδιά τηε τάξης της.\nΔε χρειάστηκε να ψάξω πολύ γιατί η ιδέα για το δωράκι μου μου ήρθε μια μέρα που σερφαρα στο pinterest. Εκεί η κατασκευή ήταν με μικρό κασπώ που τη μετέτρεψα λίγο χρησιμοποιώντας ποτηράκια από φελιζόλ.\nμικρά , πορτοκαλί πον πον\nμεγάλα χριστουγεννιάτικα πον πον\nλωρίδες από διάφορα χριστουγεννιάτικα χαρτόνια\nπιστόλι σιλικόνης και περίπου μιάμιση μπάρα σιλικόνη\nΠήρα τα κυπελλάκια και με τον ανεξίτηλο μαρκαδόρο ζωγράφισα τελείες , χοντρές για τα μάτια και πιο λεπτές για το στόμα.\nΜετά κόλλησα το σύρμα πίπας πάλι με σιλικόνη.\nΣυνέχισα κολλώντας με σιλικόνη το πορτοκαλί πον πον για μύτη.\nΈπειτα κόλλησα στις δυο άκρες του σύρματος τα χριστουγεννιάτικα πον πον για τα προστατευτικά των αυτιών (δεν ξέρω πώς λέγονται).\nΎστερα πέρασα στο άνοιγμα του ποτηριού μια λωρίδα χρωματιστό χαρτόνι για κασκόλ.\nΤο κουτάκι μου ήταν έτοιμο. Το γέμισα με διάφορα: σοκολατάκια (που μας δώρισε το κέντρο ξένων γλωσσών Chatsikou-Skoglund), μικρά χριστουγεννιάτικα μανταλάκια, αυτοκόλλητα και μια σβήστρα.\nΤέλος έκλεισα το κουτάκι μου περνώντας σιλικόνη στο χείλος του ποτηριού και κολλώντας πάνω ένα κομμάτι χαρτί περιτυλίγματος που το έκοψα μετά στο περίγραμμα του ποτηριού.\nΤα δωράκια μου ήταν έτοιμα για τα μικρά μου αστεράκια!\nΜαριλού μου, σε ευχαριστώ για τις φωτογραφίες!!!\nΌλη η κατασκευή (για όλα τα παιδιά μου +2 για τα ανιψάκια μου ;) ) μου πήρε 2 ώρες και δεν κόστισε πάνω από 8 ευρώ.\nΑναρτήθηκε από Ιωάννα στις Κυριακή, Δεκεμβρίου 22, 2013\nΠροσχολική Παρεούλα 22 Δεκεμβρίου 2013 - 2:05 μ.μ.\nΠΟΛΥ ΠΟΛΥ ΟΜΟΡΦΑ !!!!!!!!!!!!!!!!!!!!!\nNina 22 Δεκεμβρίου 2013 - 4:49 μ.μ.\nΥπέροχα τα χιονανθρωπάκια Σας! Μπράβο! Καλές Γιορτές!\n15ο Νηπιαγωγείο Γαλατσίου 22 Δεκεμβρίου 2013 - 5:29 μ.μ.\nΤέλεια έγιναν!!!!!!!! και του χρόνου!!!\nΙωάννα 22 Δεκεμβρίου 2013 - 7:51 μ.μ.\nΣας ευχαριστω πολύ!!!!!!!!!!\nΑνώνυμος 22 Δεκεμβρίου 2013 - 8:26 μ.μ.\nΙωαννάκι μου γλυκό, τα χιονοδωράκια σου είναι αξεπέραστα και κυρίως μοναδικά!!!! Είμαι σίγουρη ότι τα μικρά σου ξετρελάθηκαν. Καλές γιορτές με υγεία, πολλά χαμόγελα κοντά σε ανθρώπους που αγαπάς και ...καλή ξεκούραση!!!!!! Γέμισε τις μπαταρίες σου, πέρασε καλά και πρόσεχε την Ιωάννα! Είσαι πολύτιμη!!!!!!!!!!!!!!! Σε φιλώ-ΝΙΚΗ\nΙωάννα 22 Δεκεμβρίου 2013 - 11:37 μ.μ.\nΑγαπημενη μου Νικη σε ευχαριστω για τις τόσο πολύτιμες ευχές σου!!!! Ευχομαι με τη σειρά μου ό,τι καλύτερο για τους αγαπημενους σου και ειδικα για την κορουλα σου!!!!


Οιχαλία - Τρικάλων: Νικόλα… τα διέλυσες όλα!\nMAN OF THE MATCH: Κράτησε όρθια απόψε την ΑΕΛ με τις επεμβάσεις και την σταθερότητα του. Ο Γιώργος Αμπάρης έκανε μία από τις καλύτερες φετινές του εμφανίσεις και είναι μαζί με τον Κουζέν ο μεγάλος πρωταγωνιστής της Λάρισας στο αποψινό πολύ σημαντικό αποτέλεσμα που πήρε μέσα στο «σπίτι» του πρωταθλητή.\nΣΤΟ ΥΨΟΣ ΤΟΥ: Θύμισε τον παλιό καλό Καραγκούνη. Ο «τυπάρας» πήρε πρωτοβουλίες, ήταν ένα κέντρο μόνος του και έτσι προσπάθησε να καλύψει την δημιουργική ανικανότητα των Μαρίνου και Ζιλμπέρτο. Απείλησε με κάποια μακρινά σουτ, μπαταρισμένος πάλεψε μέχρι το τέλος.\nΑΔΥΝΑΜΟΣ ΚΡΙΚΟΣ: Τι και αν ο Νιόπλιας τον εμπιστεύθηξε ξανά παρά την εμφάνιση του στο Περιστέρι. Τι και αν ο Λουκάς Βύντρα προσπάθησε να τον ανεβάσει και να παίξει μαζί του από δεξιά. Ο Σίντνεϊ Γκοβού ήταν και πάλι τραγικός, εκτός παιχνιδιού και χωρίς καμία διάθεση για απαντήσεις. Καλά τα είπε στον Φρέιτας μεσοβδόμαδα στην Παιανία("θα αλλάξω") αλλά απόψε στο ΟΑΚΑ μόνο αυτό που υποσχέθηκε δεν έκανε.\nΗ ΓΚΑΦΑ: Τέτοιο... κρεσέντο δεν έχει ξαναγίνει! Να'ταν μία ή δύο οι σέντρες στο... πουθενά του Νίκου Σπυρόπουλου μικρό το κακό. Μιλάμε, όμως, για τουλάχιστον επτά-οκτώ περιπτώσεις-οι μισές μάλιστα αμαρκάριστος- που ο διεθνής μπακ αντί να αξιοποιήσει τους συμπαίκτες του που «γέμιζαν» την περιοχή κατάφερε να τους εκνευρίζει με τις άστοχες επιλογές του.\nΤΟ ΣΤΡΑΓΑΛΙ: Πολλά... ανάποδα σφυρίγματα από τον Θάνο που εκνεύρισαν την κερκίδα. Από κει και πέρα η φάση που ο Μπαλτάς ακυρώνει το γκολ του Σισέ είναι οριακή και αρκετά δύσκολη.\nΤΟ ΤΑΜΕΙΟ ΤΟΥ GAZZETTA.GR: Η κατάσταση είναι μη αναστρέψιμη στον Παναθηναϊκό. Η εικόνα της ομάδας δεν αλλάζει και οι... ασθένειες δεν γιατρεύονται με τίποτα. Ίσως θα πρέπει να αλλάξει ο... γιατρός της υπόθεσης μας, δηλαδή ο προπονητής. Η παρατεταμένη γιούχα του κόσμου στο τέλος του αγώνα αλλά και στην αλλαγή του Λάζαρου ήταν ξεκάθαρα μηνύματα. «Πονέσανε τα μάτια μας» θα μπορούσε να είναι ο τίτλος για τον αποψινό Παναθηναϊκό που ήθελε αλλά δεν μπορούσε. Χωρίς πλάνο στο παιχνίδι του, αδούλευτος. Ένα ολόκληρο ημίχρονο είχε στο μισό γήπεδο την ΑΕΛ και έκανε δύο φάσεις όλες και όλες.\nΤα... καμπανάκια ηχούσαν επίμονα στα προηγούμενα παιχνίδια αλλά κανείς δεν τα έλαβε σοβαρά υπ΄όψιν του. Και η μπάλα όσο είσαι τόσο χάλια θα σε τιμωρήσει κάποια στιγμή.


Formula 1: Η πίστα της Μελβούρνης… μεταμορφώνεται σε ναό της ταχύτητας!\n2 Απριλίου 2021 - 10:00\nΑπό το 1996 ανήκει στο αγωνιστικό πρόγραμμα της Formula 1, ενώ αναμένεται να μεταμορφωθεί πλήρως η ιστορική πίστα του Albert Park.\nΣίγουρα αναμένεται να δούμε περισσότερες προσπεράσεις και αρκετή αγωνιστική δράση στην ιστορική πίστα της Μελβούρνης στην Αυστραλία. Καθώς στόχος των διοργανωτών είναι να εξελιχθεί η πίστα, ώστε να υπάρχει περισσότερο θέαμα.\nΘα γίνουν κάποιες αλλαγές σε επτά στροφές της πίστας, ενώ θα αφαιρεθούν δύο, εντελώς! Άλλωστε, είναι και προγραμματισμένο το φετινό Γκραν Πρι για τις 19-21 Νοεμβρίου.\nΌμως, αυτές οι αλλαγές θα κάνουν τους χρόνους των πιλότων αρκετά ταχύτερους, κατά πέντε δευτερόλεπτα. Η μέση ταχύτητα θα αυξηθεί περίπου κατά 15 χλμ/ώρα.\nΗ σημαντική και η πιο… φανερή αλλαγή της πίστας!\nΗ πιο «τρανταχτή» αλλαγή θα είναι η αφαίρεση του σικέιν στις στροφές 9 και 10. Αυτό θα έχει σκοπό ώστε να δημιουργηθεί μια καμπή δεξιά, όπου θα δύναται στους οδηγούς η ευκαιρία να χρησιμοποιήσουν το DRS.\nΣτο μεταξύ, θα αυξηθεί το πλάτος της πίστας στις στροφές 1,3,6,13,15. Επιπλέον, θα αλλάξει και η κλίση στις στροφές 13-15, ώστε να δοθεί η δυνατότητα στους οδηγούς της Formula 1, να παίρνουν περισσότερες αγωνιστικές γραμμές.\nΗ αύξηση του πλάτους της πίστας στη στροφή 6, θα έχει ως αποτέλεσμα την αύξηση των ταχυτήτων στα μονοθέσια. Τώρα, η ελάχιστη είναι στα 149 χλμ/ώρα, ενώ αναμένεται να φτάσει στα 219 χλμ/ώρα.\nΌπως καταλαβαίνεται, αναμένεται να πέσουν κι άλλο οι χρόνοι στα δοκιμαστικά, καθώς από το 1:21:0 θα πάει στο 1:15:8.\nΤέλος, θα στρωθεί ξανά η άσφαλτος του Άλμπερτ Παρκ, για πρώτη φορά στα 25 χρόνια παρουσίας της στο πρωτάθλημα.\nΕπιπλέον, ιδιαίτερο βάρος δίνουν και στην προσέλκυση φιλάθλων, αφού θα βάλουν νέες εταιρικές σουίτες, όπως και κερκίδες και ζώνες για γενική είσοδο. Οι αλλαγές αυτές θα φέρουν αρκετά οφέλη και στην ευρύτερη περιοχή του Άλμπερτ Παρκ, καθώς θα δημιουργηθούν επιπλέον υποδομές.\nTAGS: FORMULA 1ΑΥΣΤΡΑΛΙΑΜΕΛΒΟΥΡΝΗαλλαγέςΠΙΣΤΑΦΟΡΜΟΥΛΑ ΕΝΑGRAND PRIXALBERT PARKMELBOURNECHANGESΑΛΜΠΕΡΤ ΠΑΡΚ


(video) - Όχι από την αντιπολίτευση στην έκφραση σύμφωνης γνώμης για τη δωρεάν παραχώρηση χρήσης κτιρίων από τον ΟΑΕΔ στον Δήμο Ξάνθης - XanthiPost\n(video) – Όχι από την αντιπολίτευση στην έκφραση σύμφωνης γνώμης για τη δωρεάν παραχώρηση χρήσης κτιρίων από τον ΟΑΕΔ στον Δήμο Ξάνθης\nΑφορά το κτιριακό συγκρότημα του ΟΑΕΔ στην Καλλιθέα Ξάνθης – Εκεί στεγάζεται παράρτημα του ΚΑΠΗ Ξάνθης\nΗ εισήγηση είχε δύο μέρη όπου το πρώτο μέρος αφορούσε στα κτίρια που ήδη έχουν δοθεί προς χρήση από τον Δήμο Ξάνθης (ΚΑΠΗ και παιδικός Σταθμός ) και το δεύτερο μέρος αφορούσε τις κτιριακές υποδομές ακριβώς δίπλα στο ΚΑΠΗ που δυστυχώς λόγω της φθοράς του χρόνου και της εγκατάλειψης ερημώνουν και καταστρέφονται.\nΗ αντιπολίτευση πρότεινε να τεθούν σε ψηφοφορία ξεχωριστά τα δυο μέρη . Σύμφωνα με τον νομικό σύμβουλο του Δήμου η εισήγηση ήταν μία και δεν μπορούσε να ψηφιστεί ξεχωριστά και αυτό είχε ως αποτέλεσμα την καταψήφιση του θέματος από την αντιπολίτευση .\nΚαταψηφίστηκε από την αντιπολίτευση του Δήμου Ξάνθης η δωρεάν παραχώρηση χρήσης κτιρίων ιδιοκτησίας ΟΑΕΔ, στον Δήμο Ξάνθης\nΤο 2ο θέμα της χθεσινής συνεδρίασης αφορούσε στην έκφραση σύμφωνης γνώμης για τη δωρεάν παραχώρηση χρήσης κτιρίων, ιδιοκτησίας ΟΑΕΔ, στον Δήμο Ξάνθης (εισηγητής Δήμαρχος Ξάνθης, Εμμανουήλ Τσέπελης).\nΟ Δήμαρχος Ξάνθης πρότεινε στο σώμα να υπάρχει μία έκφραση σύμφωνης γνώμης για τη δωρεάν παραχώρηση χρήσης των κτιρίων και στην συνέχεια να αποφασίσει και πάλι το Δημοτικό Συμβούλιο για την χρήση τους και σε ποιους φορείς ή συλλόγους θα δοθούν. Υπήρξαν όμως αντιδράσεις από την αντιπολίτευση.\nΤο α’ μέρος της εισήγησης αφορούσε σε κτίρια που ήδη έχουν παραχωρηθεί και το β ‘ μέρος στο κτιριακό συγκρότημα του ΟΑΕΔ στην Καλλιθέα Ξάνθης που τίθεται προς παραχώρηση . Η αντιπολίτευση έκρινε ότι έπρεπε να τεθούν ξεχωριστά τα δυο μέρη της εισήγησης προς ψήφιση κάτι που όμως απορρίφθηκε από τον νομικό σύμβουλο αφού η εισήγηση ήταν μία και δεν μπορούσε να ψηφιστεί ξεχωριστά .\nΜετά από έντονη συζήτηση επί του θέματος και ανταλλαγές πυρών και απόψεων εκατέρωθεν τον λόγο έλαβε ο Αντιδήμαρχος Ξάνθης κ. Μανώλης Φανουράκης ο οποίος εξήγησε λεπτομερώς το θέμα και υποστήριξε πως ζητείται η σύμφωνη γνώμη του δημοτικού συμβουλίου για την αποδοχή της δωρεάν παραχώρησης . Και πρόσθεσε πως στην εισήγηση αναφέρεται ότι αφού παρθεί η σύμφωνη γνώμη του ΔΣ οι όροι του χρησιδανείου θα ξαναέρθουν στο δημοτικό συμβούλιο . Υπογράμμισε δε πως οι ίδιοι συνάδελφοι που έχουν σήμερα την απορία θα είναι αυτοί που έχοντας και την πλειοψηφία, θα καταρτίσουν τους όρους του χρησιδανείου.\nΕπιπλέον οποιαδήποτε παραχώρηση κάνει το δημοτικό συμβούλιο σε οποιοδήποτε φορέα και αυτή θα περάσει ως θέμα μέσα από το ΔΣ.\nΜ. Φανουράκης : Δεν μπορεί κανένας δήμαρχος, κανένας αντιδήμαρχος , χωρίς αυτό να μειώνει τον Δήμαρχο, να παραχωρήσει σε οποιοδήποτε φορέα , σύλλογο ή οποιονδήποτε άλλον κανένα χώρο , από τους παραχωρηθέντες για χρήση, χωρίς απόφαση ,με την απόλυτη πλειοψηφία δημοτικού συμβουλίου .\nΤόνισε στην παρέμβαση του ότι δημιουργήθηκε ολόκληρο θέμα για μία απόφαση που θα ξαναέρθει προς έγκριση μαζί με τους όρους της χρήσης του χρησιδανείου από τον ΟΑΕΔ. Τότε το Δημοτικό Συμβούλιο μπορεί να εκφράσει την άποψή του προς τον ΟΑΕΔ και να θέσει τις προδιαγραφές των φορέων, συλλόγων κ.λ.π. όπου θα δοθούν τα εν λόγω κτίρια.\nΚαι εξήγησε πως μπορεί ο ΟΑΕΔ στην συνέχεια να μην συμφωνήσει με τους όρους που θα τεθούν.\nΚαι ολοκλήρωσε την τοποθέτησή του λέγοντας πως γίνεται μία συζήτηση τόση ώρα χωρίς λόγο αφού και πάλι το θέμα θα έρθει προς έγκριση από το Δημοτικό Συμβούλιο.\nΗ αντιπολίτευση έκρινε ότι έπρεπε να τεθούν ξεχωριστά τα δυο μέρη της εισήγησης προς ψήφιση κάτι που όμως απορρίφθηκε από τον νομικό σύμβουλο αφού η εισήγηση ήταν μία και δεν μπορούσε να ψηφιστεί ξεχωριστά , με αποτέλεσμα το θέμα να καταψηφιστεί.\nΑυτό μήπως αυτομάτως σημαίνει ότι τα ήδη παραχωρημένα κτίρια θα έχουν πρόβλημα ως προς την συνέχιση της χρήσης τους;\nΘα σταματήσει δηλαδή να λειτουργεί το παράρτημα ΚΑΠΗ του δήμου Ξάνθης λόγω μη ανανέωσης της παραχώρησης ;\nΘα σταματήσει να λειτουργεί ο παιδικός σταθμός λόγω μη ανανέωσης της παραχώρησης ;\nΗ διαφωνίες της αντιπολίτευσης με την δημοτική αρχή θα μετακυλύουν στον δημότη και θα στερείται παροχές και υπηρεσίες ;


Αρχική » Χρήσιμα » Γερμανία – Ειδική άδεια (Sonderurlaub): Πότε τη δικαιούστε\nΑνεξάρτητα από άλλες μορφές άδειας, όπως άδεια αναψυχής ή εκπαιδευτική άδεια, οι εργαζόμενοι στη Γερμανία μπορούν σε ειδικές περιπτώσεις να ζητήσουν την αποκαλούμενη “ειδική άδεια“.\nΣύμφωνα με το άρθρο 616 του BGB (Αστικού Κώδικα), ο εργοδότης είναι υποχρεωμένος να χορηγεί πληρωμένη ειδική άδεια στον εργαζόμενο εάν εμποδίζεται “για μια λογική χρονική περίοδο εξαιτίας ενός λόγου, εξαιτίας του οποίου το πρόσωπο θα πρέπει να δικαιολογήσει την απουσία του από την υπηρεσία”.\nΓενικά αποδεκτοί λόγοι για ειδική αμειβόμενη άδεια\nΜεταξύ των γενικώς αποδεκτών λόγων για τους οποίους ο εργοδότης πρέπει συνήθως να χορηγήσει ειδική άδεια, είναι:\nΓέννηση συζύγου ή συντρόφου (1 εργάσιμη ημέρα).\nΘάνατος στενού συγγενικού προσώπου, όπως συζύγου ή συντρόφου, παιδιών και γονέων (2 εργάσιμες ημέρες).\nΜετακόμιση επιχείρησης ή για λόγους εργασίας(1 εργάσιμη ημέρα).\n25 και 40ετή επέτειος εργασίας ή υπηρεσίας (1 εργάσιμη ημέρα).\nΙατρικές εξετάσεις και θεραπείες που δεν μπορούν να πραγματοποιηθούν εκτός ωρών εργασίας (για την απαιτούμενη διάρκεια).\nΕκπλήρωση των δικαιωμάτων και υποχρεώσεων του πολίτη, όπως μάρτυρες σε δικαστήριο ή εκλογές (για την απαραίτητη διάρκεια).\nΣυμμετοχή σε εκδηλώσεις που διοργανώνονται από συνδικαλιστικές οργανώσεις ή επαγγελματικές ενώσεις (έως 10 εργάσιμες ημέρες).\nΣοβαρή ασθένεια των μελών της οικογένειας στο σπίτι (1 εργάσιμη ημέρα), τα παιδιά ή οι φροντιστές των παιδιών (4 εργάσιμες ημέρες ανά παιδί). Εάν δεν υπάρχει άλλος φροντιστής.\nΕιδική άδεια για τους εργαζομένους\nΩστόσο, οι εργαζόμενοι μπορούν επίσης να λαμβάνουν ειδική ή μη αμειβόμενη ειδική άδεια σε άλλες περιπτώσεις.\nΓια παράδειγμα, η συλλογική σύμβαση της δημόσιας διοίκησης προβλέπει ότι ο εργοδότης μπορεί να «χορηγήσει απαλλαγή από την εργασία για τρεις εργάσιμες ημέρες σε άλλες επείγουσες περιπτώσεις» και ότι η μη αμειβόμενη άδεια μπορεί επίσης να χορηγηθεί σε «δικαιολογημένες περιπτώσεις» (§ 29 TVöD).\nΤέτοιες περιπτώσεις μπορεί να περιλαμβάνουν εθελοντικές δραστηριότητες (σε ορισμένα κρατίδια), αναζήτηση εργασίας και εγγραφή στο γραφείο ευρέσεως εργασίας ή οικογενειακές συγκεντρώσεις, π.χ χρυσός γάμος των γονέων (σύμφωνα με διάφορες συλλογικές συμβάσεις).\nΆλλες περιπτώσεις είναι νομικά εξαιρετικά αμφιλεγόμενες και η απόφαση είναι αποκλειστική κρίση του εργοδότη.\nΑκόμα και η γέννηση ενός παιδιού εκτός γάμου δεν πρέπει απαραίτητα να αποτελεί λόγο για ειδική αμειβόμενη άδεια αν μόνο η “σύζυγος” αναφέρεται στη συλλογική σύμβαση ή στη σύμβαση εργασίας (απόφαση BAG 2001).\nΕιδικές άδειες για δημοσίους υπαλλήλους\nΟι νομικές ρυθμίσεις για τους δημόσιους υπαλλήλους, από την άλλη πλευρά, είναι πολύ πιο λεπτομερείς.\nΟι διατάξεις του νόμου SUrLV και των ειδικών αδειών των ομόσπονδων κρατιδίων περιλαμβάνουν επίσης τις περιπτώσεις στις οποίες ο εργοδότης χορηγεί ειδική ή μη αμειβόμενη ειδική άδεια, υπό την προϋπόθεση ότι δεν υπάρχουν επίσημοι λόγοι εναντίον του.\nΔραστηριότητες για διακλαδικούς και διακυβερνητικούς οργανισμούς (μη αμειβόμενοι).\nΣτόχοι στρατιωτικής ή πολιτικής άμυνας (π.χ. πυροσβεστική και ιατρικές υπηρεσίες) (έως 10 εργάσιμες ημέρες).\nΕκπαίδευση ως βοηθός νοσοκόμου για μέγιστο διάστημα 20 εργάσιμων ημερών.\nΟικογενειακά ταξίδια στο σπίτι χωρισμένων γονέων για έως και 6 εργάσιμες ημέρες.\nΕπαγγελματικοί, κρατικοί, εκκλησιαστικοί και αθλητικοί λόγοι (π.χ. συνεχής επαγγελματική κατάρτιση, εθελοντική ηγεσία ομάδων νέων, διασκέψεις κόμματος και εκκλησιών, αθλητικοί αγώνες της γερμανικής αθλητικής ένωσης).\nΕκπαίδευση ξένων γλωσσών στο εξωτερικό για διάστημα έως 3 μηνών.\nΕκτέλεση εθελοντικού κοινωνικού ή περιβαλλοντικού έτους για τους υπαλλήλους υπό δοκιμασία και / ή συνταξιούχους για διάστημα έως 24 μηνών (μη καταβληθέν).\nΜη αμειβόμενη απαλλαγή από την εργασία σε περίπτωση ασθένειας των παιδιών και φροντίδας συγγενών.\nΕπιπλέον, όλοι οι εργαζόμενοι έχουν θεμελιώδες δικαίωμα στην άνευ αποδοχών άδεια εργασίας. Σύμφωνα με το άρθρο 45 του SGB V, εάν πρέπει να φροντίσουν ένα άρρωστο παιδί στο σπίτι. Η απαλλαγή περιορίζεται σε 10 εργάσιμες ημέρες ετησίως για ένα παιδί και 25 εργάσιμες ημέρες για πολλά παιδιά.\nΓια τους μονογονεϊκούς γονείς το δικαίωμα αυτό διπλασιάζεται σε 20 ή 50 εργάσιμες ημέρες, για παιδιά με σοβαρή αναπηρία ή ανίατη ασθένεια σε προχωρημένο στάδιο υπάρχει απεριόριστο δικαίωμα απαλλαγής.\nΤο εισόδημα κατά τη διάρκεια αυτής της περιόδου θα αντικατασταθεί από το επίδομα ασθενείας. Ίσο με το 70% του εισοδήματος, εάν ο εργαζόμενος καλύπτεται από νόμιμη ασφάλιση υγείας.\nΕπιπλέον, από τον Ιούλιο του 2008, ο νέος νόμος περί μακροχρόνιας περίθαλψης (PflegeZG) ορίζει ότι οι εργαζόμενοι μπορούν να απελευθερωθούν με 10 αμειβόμενες εργάσιμες ημέρες ετησίως για να φροντίσουν τους συγγενείς που χρειάζονται φροντίδα σε σύντομο χρονικό διάστημα. Οι μακροχρόνιοι φροντιστές δικαιούνται ακόμη και 6μηνη άμισθη άδεια.\nπροηγούμενοΨάχνοντας για σπίτι στη Γερμανία – Τι να προσέξετε\nεπόμενοΠοιο είναι το κόστος ζωής στη Γερμανία | GRland.info


Κουτί με έκπληξη για την Ημέρα της Μητέρας. Παιδικές χειροτεχνίες - Πληροφορίες - 2021\nΚουτί με έκπληξη για την Ημέρα της Μητέρας. Παιδικές χειροτεχνίες\nΔημιουργήσαμε μια πολύ πρωτότυπη και απλή τέχνη για να δώσουμε στη μαμά την Ημέρα της Μητέρας. Είναι ένα κουτί με κάρτες έκπληξης φτιαγμένο με χαρτόνι και χαρτί.\nΑυτό το όμορφο κουτί είναι χειροποίητο με χαρτόνι, αλλά όταν το ανοίγετε ... έκπληξη! Εμφανίζεται μια ειδική κάρτα στην οποία μπορούμε να γράψουμε ένα μήνυμα αγάπης για τη μαμά. Είναι ένα κουτί με έκπληξη για την Ημέρα της Μητέρας.\nΧαρτόνι με χρώμιο\n1. Σχεδιάστε ένα τετράγωνο 21 x 21 εκατοστών και ένα τετράγωνο 10 x 10 εκατοστών στον πίνακα αφισών. Κόψτε τα και σχεδιάστε τα στο χαρτί περιτυλίγματος. Εφαρμόστε λευκή κόλλα στην επιφάνεια χρωμίου του μεγάλου αποθέματος κάρτας και κολλήστε το χαρτί περιτυλίγματος πάνω του. Χρησιμοποιήστε το φάκελο για να εξαλείψετε τις ατέλειες, εάν δεν το έχετε, μπορείτε να χρησιμοποιήσετε έναν χάρακα. Επαναλάβετε την ίδια διαδικασία με το μικρό τετράγωνο.\n2. Για να κάνουμε τις πτυχές μέσω των οποίων θα κολλήσουμε το κουτί, σχεδιάστε σημάδια στα άκρα του μεγάλου τετραγώνου με διαχωρισμό 7 εκατοστών μεταξύ τους. Διπλώστε το χαρτί ακολουθώντας τα σημάδια που έχουμε κάνει.\n3. Τώρα διπλώστε κάθε γωνία προς τα μέσα, βοηθήσαμε τον φάκελο.\n4. Ήρθε η ώρα να κλείσετε το κουτί χρησιμοποιώντας όλες τις πτυχές ως οδηγό, αλλά πριν από…. διακοσμήστε το εσωτερικό του κουτιού με όμορφα μηνύματα για τη μαμά.\n5. Για να φτιάξετε το καπάκι του κουτιού, δημιουργήστε ένα πλαίσιο στο μικρό τετράγωνο 1,5 cm και διπλώστε το με το φάκελο. Κάντε μερικές περικοπές σε κάθε γωνία για να διευκολύνετε την αναδίπλωση, τώρα διπλώστε και στερεώστε με λευκή κόλλα. Βάλτε το καπάκι στο κουτί και κλείστε το με μερικές κορδέλες δώρων. Έχετε ήδη ένα κουτί έκπληξης για τη μαμά για την Ημέρα της Μητέρας.\nΒίντεο: Χριστουγεννιάτικες Κατασκευές από χαρτί για παιδιά φτιάξε το μόνος σου DIY greek ελληνικά (Σεπτέμβριος 2021).\nΟ χορός στον κήπο. Ποίημα για να μάθετε λαχανικά και χόρτα\nΠαιδικό τραγούδι του Rag-bear. Frère Jacques\nΟ Δρ Seuss 'Ο Grinch\nΠώς να χρησιμοποιήσετε την τεχνική του θυμού κατά των παιδικών θυμάτων\nΤο βασίλειο των καραμελών. Ποίημα φαντασίας για παιδιά\nΠώς η ναυτία κατά την εγκυμοσύνη μπορεί να προβλέψει το φύλο του μωρού\nΠώς να ανακουφίσετε τη βλέννα και το φλέγμα στα παιδιά\nΧυλό κεράσι, αχλάδι και μπανάνα\nΜιλώντας και παίξετε: μωρά\nΟφέλη από τη χρήση του άβακα με παιδιά\nCopyright 2021 \_ Πώς να αυξήσει τα παιδιά - πύλη πληροφοριών \_ Κουτί με έκπληξη για την Ημέρα της Μητέρας. Παιδικές χειροτεχνίες


GGX Tipsters Round Table Week 14 2021\nΜπαίνουμε λοιπόν στο πιο κρίσιμο σταυροδρόμι της σεζόν. Αυτό στο οποίο οι ομάδες που θα προχωρήσουν προς τους αγώνες του Ιανουαρίου θα αρχίσουν να γίνονται σιγά σιγά γνωστές. Αυτή την στιγμή που μιλάμε συμβαίνει το εξής παράδοξο. Καμία ομάδα της λίγκας δεν έχει αποκλειστεί από την post season. Ακόμη και οι Lions της μίας μόλις νίκης (και μιας ισοπαλίας βέβαια). Μετά το πέρας της 14ης αγωνιστικής ημέρας όμως, πολλοί θα είναι αυτοί που θα μάθουν πως η σεζόν τους τελείωσε. Αυτή η αγωνιστική επίσης σηματοδοτεί και το τέλος των bye weeks. Από την επόμενη εβδομάδα και μέχρι το τέλος του μήνα όλοι θα συνεχίσουν να αγωνίζονται κανονικά. Από εκεί και πέρα, το διήμερο περιλαμβάνει πολλά ντέρμπι με αυτά των Bills με τους Buccaneers και των Rams με τους Cardinals να ξεχωρίζουν. Οι GGX Tipsters πιστοί στο ραντεβού τους είναι εδώ για να σας μεταφέρουν τις καλύτερες δυνατές προτάσεις για να πάτε ταμείο για άλλη μια φορά. Όπως ακριβώς έκανε ο Μιχάλης την περασμένη εβδομάδα δηλαδή.\nΠρόταση: Νίκη Buccaneers\nΣε καλή κατάσταση είναι οι πρωταθλητές και παρότι δεν έχουν πολλές συμπάθειες, πάνε τρένο για τα playoffs. Απογοητευτικοί οι ασταθείς Bills που από φαβορί για το Super Bowl κινδυνεύουν να μην πάνε καν στην Post season.\nΠρόταση: Νίκη Cardinals\nΤο παιχνίδι θα κρίνει το νικητή της NFC West και ποντάρουμε στην ομάδα με το καλύτερο ρεκόρ σε όλη τη λίγκα. Οι Rams έχουν στα χαρτιά all star ρόστερ αλλά στο γήπεδο οι Cardinals είναι καλύτεροι.\nCincinatti Bengals vs San Fransisco 49ers\nΠρόταση: Νίκη 49ers\nΠροέρχονται και οι δύο από οδυνηρές ήττες και με τα παιχνίδια να λιγοστεύουν, μειώνονται οι δυνατότητες για ήττες. Θα ποντάρω στους φιλοξενούμενους που είναι πιο ομάδα από τους ασταθείς γηπεδούχους.\nΠρόταση: Ravens με +3,5 πόντους\nΜάχη μέχρις εσχάτων στην AFC North και αυτό το παιχνίδι μπορεί να κρίνει την πρώτη θέση. Αμφότερες οι ομάδες έχουν πολλές απουσίες και εμφανίζονται ασταθείς όμως σε κάτι τέτοια ματς παίζουν ρόλο οι προσωπικότητες.\nΠρόταση: OVER 48,0\nΊσως το παιχνίδι με το μεγαλύτερο ενδιαφέρον αυτή την αγωνιστική, καθώς οι γηπεδούχοι στην Washington υποδέχονται τους divisional rivals Dallas Cowboys και τα παίζουν όλα για όλα την φετινή χρονιά καθώς με νίκη των γηπεδούχων παίρνει φωτιά το division και με ήττα κατά πασά πιθανότητα τα πάντα τελειώνουν, με μια θέση για τα play-off να περνά στους Cowboys. Όλοι θα περιμένουν ένα κλειστό παιχνίδι αλλά προσωπικά πιστεύω σε ένα shoot out με το over των 48,0 πόντων να είναι το επιθυμητό αποτέλεσμα.\nΠρόταση: Raiders +10,0\nΠολύ καλό το χάντικαπ για τους Raiders για να μην το προσέξουμε. Αυτό το παιχνίδι το βλέπουμε καθαρά με στοιχηματικη ματιά καθώς προσωπικά πιστεύω ότι και να χάσουν οι Raiders το παιχνίδι δεν νομίζω ότι θα γίνει με περισσότερο από +10 πόντους.\nΠρόταση: Lions +10,0\nΌπως είπα και παραπάνω και σε αυτό το παιχνίδι είναι πολύ καλό το χάντικαπ για τους Lions για να το προσπεράσω, ειδικά απέναντι σε αυτή την ομάδα των Broncos που επιθετικά είναι σαν καράβι σε τρικυμιά με μοναδικό διασωθέντα τον rookie RB J.Williams. Βέβαια αμυντικά είναι κάπως καλυτέρα τα πράγματα, αλλά και πάλι θα επιμείνω με τα Λιοντάρια.\nΛίγο το αποτέλεσμα του πρώτου αγώνα στο Σικάγο, λίγο οι δηλώσεις και η συμπεριφορά του ARod, λίγο η αύρα των μισητών εχθρών και τέλος η έντονη αίσθηση για εκδίκηση που θέλουν οι Bears μέσα στην έδρα των Packers, μέσα μου κάτι μου λέει ότι κάτι θα γίνει σε αυτό το παιχνίδι που θα το συζητάμε την επόμενη εβδομάδα. Ένστικτο.\nΠρόταση: 49ers -1.5\nΟι Bengals έχουν καλύτερο ρεκόρ και ως τώρα στη σεζόν σίγουρα έχουν κερδίσει τις εντυπώσεις σε σχέση με τους αντιπάλους τους, αυτή την εβδομάδα όμως θα έχουν το Joe Burrow τραυματία και γενικά είναι μια ομάδα απρόσεκτη και επιρρεπής στο λάθος. Οι 49ers από την άλλη πιθανότατα θα δουν τον Deebo Samuel να επιστρέφει, έχουν το τέταρτο καλύτερο running game στη λίγκα στις τελευταίες επτά αγωνιστικές, το καλύτερο ποσοστό επιτυχίας στη Redzone και η άμυνα τους είναι εξαιρετική απέναντι στο passing game. Το σύνολο του Kyle Shanahan θέλει τη νίκη για να μείνει ζωντανό στην κούρσα των playoffs και έχει την ποιότητα εντός και εκτός των τεσσάρων γραμμών για να την πετύχει.\nΠρόταση: Giants +10.0\nΟι Chargers έρχονται από μεγάλη νίκη επί των Broncos και αναμφισβήτητα στα χαρτιά είναι καλύτερη ομάδα, στο συγκεκριμένο ματς όμως έχουν πολλές και σημαντικές απουσίες λόγω Covid και στις δύο πλευρές του γηπέδου. Tαυτόχρονα παραμένουν η χειρότερη άμυνα στο έδαφος, δεν έχουν κερδίσει δύο σερί ματς και το ρεκόρ τους ως φαβορί αλλά και εντός έδρας απέναντι στο handicap είναι πολύ κακό. Οι Giants δεν έχουν πολύ ταλέντο και θα παραταχθούν πάλι τον Mike Glennon στο τιμόνι της επίθεσης, είναι όμως μια ομάδα που πάντα αγωνίζεται ως το τέλος και κάνει την πλειοψηφία των αγώνων της ντέρμπι. Τέλος, το αρχικό spread των 10 πόντων προς όφελος μιας ομάδας που από τις επτά νίκες της μόλις δύο είναι με διψήφια διαφορά, είναι ακόμα ένα στοιχείο που συνηγορεί προς το στοιχηματισμό υπέρ του outsider από τη Νέα Υόρκη.\nΠρόταση: Cardinals -2.5\nΟι Cardinals αθόρυβα έχουν το καλύτερο ρεκόρ σε όλο το NFL, όντας η μόνη ομάδα με διψήφιο αριθμό νικών. Ο Kyler Murray είναι ένας άλυτος γρίφος για κάθε άμυνα όταν είναι υγιής, το έμψυχο δυναμικό στην επίθεση ξεχειλίζει από ποιότητα και η άμυνα είναι μια από τις καλύτερες στη λίγκα. Οι Rams από την άλλη έχουν ίσως το καλύτερο roster στη από πλευράς ονομάτων, στον τομέα της χημείας όμως δεν είναι στην ελίτ τους πρωταθλήματος και έχουν κερδίσει μόνο μια ομάδα με θετικό ρεκόρ. Μεγάλη μάχη και στους πάγκους ανάμεσα σε δύο προπονητές που αποτελούν το μέλλον της λίγκας στη θέση του head coach, οι γηπεδούχοι όμως συνολικά δείχνουν πιο δεμένη ομάδα και μπορούν να πάρουν τη νίκη με ένα field goal και να πληρώσουν το ρίσκο μας.\nΠρόταση: Νίκη Bills\nΗ ήττα των Bills από τους Patriots και κυρίως ο τρόπος που αυτή ήρθε, έχει κάνει όλο τον κόσμο που ασχολείται με το NFL να αμφισβητεί ανοιχτά το σύνολο του Sean McDermott. Παρ’ όλα αυτά οι Bills είναι μια από τις καλύτερες ομάδες της λίγκας σε άμυνα και επίθεση, έχουν εξαιρετικό υλικό και τον Josh Allen ως quarterback. Οι Buccaneers είναι προφανώς το φαβορί, αλλά λίγο οι απουσίες που έχουν σε άμυνα και επίθεση και λίγο ο Brady που είναι πιο επιρρεπής στο λάθος φέτος, δίνουν αρκετές ελπίδες στους φιλοξενούμενους να διεκδικήσουν με αξιώσεις τη νίκη και να δικαιώσουν την επιλογή μας.\nΠρόταση: Under 45,5\nΑμφότερες οι ομάδες θα έχουν αρκετές απουσίες και μάλιστα σε παίκτες κλειδιά και στις δύο πλευρές της μπάλας. Είναι δύο ομάδες που βασίζονται υπερβολικά στο run game και παίζουν με το ρυθμό του σαλιγκαριού. Έτσι αναμένουμε ένα κλειστό, χαμηλού σκορ ματς. Ο Lamar Jackson πριν δύο εβδομάδες «έτρεξε» απέναντι στους Browns για 65 γιάρδες και τα νούμερα του αναμένονται παρόμοια αν η άμυνα του Κλίβελαντ αποδώσει σωστά. Ο Baker Mayfield κουβαλάει ακόμα τον τραυματισμό του και τα επιθετικά του όπλα μαστίζονται και αυτά από τραυματισμούς. Όλα οδηγούν στο under.\nΠρόταση: Saints -2,5\nΌλοι βλέπουν πως η επίθεση των Saints δεν έχει την εκρηκτικότητα που είχε, αλλά οι αποδόσεις δείχνουν πως πολλοί αγνοούν το πόσο μεγάλη είναι η διαφορά ανάμεσα στους κόουτς των δύο ομάδων. Η άμυνα των Jets έχει δεχτεί πόντους με κάθε πιθανό τρόπο φέτος. Βρίσκεται τελευταία στους πόντους που δέχεται ανά παιχνίδι. Ο Sean Payton θα βρει την άκρη να «μαγειρέψει» αυτή την άμυνα, με τη βοήθεια των Taysom Hill και του Alvin Kamara που επιστρέφει. Επιπλέον, θα είναι πολύ δύσκολο για τον Zach Wilson να ανταπεξέλθει στην πίεση που ασκεί η τρομακτική άμυνα των «Αγίων».\nΟ τραυματισμός του Joe Burrow στο δάχτυλο είναι σημαντικός στον τρόπο που πασάρει τη μπάλα. Αυτό φάνηκε και στο δεύτερο μισό της αναμέτρησης για την Week 13. Ο Burrow έχει τρία touchdown και 5 interception τα τελευταία τέσσερα παιχνίδια. Ο Tee Higgins ταλαιπωρείται με έναν τραυματισμό στον αστράγαλο και η μεγάλη απουσία θα είναι αυτή του Logan Wilson. Αυτό σημαίνει πως ο George Kittle έχει το πράσινο φως για μία ακόμα εκπληκτική βραδιά. Για το Σαν Φρανσίσκο επιστρέφουν επίσης ο Deebo Samuel στην επίθεση και ο LB Fred Warner στην άμυνα.\nΠρόταση: Νίκη Jaguars\nΡίξτε μια ματιά στα power rankings του NFL και θα βρείτε τους Titans στην πρώτη δεκάδα. Αυτό όμως αποτελεί αντανάκλαση των εμφανίσεων τους όταν ακόμα ήταν υγιείς. Με τους A.J. Brown, Derrick Henry και Julio Jones να είναι εκτός, η επίθεση τους δυσκολεύεται ιδιαίτερα. Οι τραυματισμοί είναι η μόνη αιτία που μπορεί να προκαλέσει αυτή την έκπληξη και σε ένα ματς χαμηλής ποιότητας και σκορ, όλα είναι πιθανό να συμβούν.\nKanas City Chiefs vs Las Vegas Raiders\nΠρόταση: Raiders +12,5\nΜεγάλο παιχνίδι για την πρώτη θέση στην AFC West.. Θεωρώ πολύ μεγάλο το χάντικαπ υπέρ των φιλοξενουμενων με την προβληματική έως τώρα επίθεση των γηπεδούχων.\nΠρόταση: Νίκη Browns\nΜεγάλο ντέρμπι για ένα division που είναι ανοικτό για όλους. Πολλές οι απουσίες για τους φιλοξενουμενους οι ο οποίοι θα βρουν απέναντί τους Chubb και Hunt υγιείς.\nΉρθε η ώρα να δείξουν οι φιλοξενουμενοι από τι είναι φτιαγμένοι απέναντι σε μία πάρα πολύ καλή ομάδα.\nBold bet θα φτιάξουμε αγορά στο παιχνίδι Buccs vs Bills σε απόδοση 8.50 με τα εξής:\nEvans anytime td\nDiggs anytime td\nGodwin over 6.5 receptions.\nΗ βαθμολογία των GGX Tipsters μετά το πέρας 13 αγωνιστικών εβδομάδων.\nBuccaneers @ Packers Preview - NFC Championship Game 2021\nJaguars @ Texans Preview - G17 2018


Το «Dark Mode» αποτελεί βασικό χαρακτηριστικό του iOS 13, όμως επεκτείνει την διάρκεια της ζωής της μπαταρίας του iPhone; Εφόσον το iPhone διαθέτει οθόνη τεχνολογίας OLED, η απάντηση είναι «ναι», σύμφωνα με δοκιμές που πραγματοποίησαν στο κανάλι PhoneBuff στο YouTube.\nΣτο κανάλι PhoneBuff χρησιμοποίησαν ρομποτικούς βραχίονες για να πραγματοποιήσουν ακριβώς όμοιες εργασίες/ λειτουργίες σε δύο συσκευές iPhone XS, με την μία να έχει ενεργοποιημένο το «Dark Mode». Σε αυτές συμπεριλαμβάνεται η περιήγηση στους χάρτες της Google ή σε αναρτήσεις στο Twitter ή στην παρακολούθηση βίντεο στο YouTube κ.ά.\nΣτο τέλος της δοκιμής, διαπιστώθηκε ότι όταν το iPhone XS που δεν χρησιμοποιούσε «Dark Mode» απενεργοποιήθηκε ενώ η άλλη συσκευή που έκανε χρήση της λειτουργίας «Σκούρα εμφάνιση» είχε ακόμη 30% περίπου μπαταρία.\nΑξίζει να επισημανθεί ότι το τεστ δεν εξομοιώνει την πραγματική χρήση της συσκευής. Οι συσκευές είχαν ρυθμισμένη την φωτεινότητα περίπου στα 200 nits, οπότε τα αποτελέσματα μπορεί να διαφέρουν σε διαφορετικά επίπεδα φωτεινότητας.\nΕπιπλέον, στο τεστ χρησιμοποιήθηκαν μόνο εφαρμογές που υποστηρίζουν το χαρακτηριστικό. Αξίζει επίσης να αναφέρουμε, ότι εξαιτίας της διαφοράς της τεχνολογίας, η «Σκούρα εμφάνιση» έχει πολύ μεγαλύτερη επίδραση σε συσκευές με οθόνες OLED από ότι σε οθόνες LCD.


Δράσεις 2017 - 2018 Archives | Πανεπιστήμιο Παιδιών\nΤα μαθηματικά αλλιώς! Πώς ένα εκπαιδευτικό λογισμικό, με τη μορφή ενός σύγχρονου τηλεπαιχνιδιού- offcameras-μπορεί να ενεργοποιήσει τη σκέψη, να επεκτείνει τις γνώσεις, να δοκιμάσει τα αντανακλαστικά και να καλλιεργήσει την αντίληψη και την παρατηρητικότητα σου;...\n«Εργαστήριο Βοτανολόγων». Επισκεπτόμαστε το κτήμα “Salvere” στη Λεύκη Καβάλας, όπου καλλιεργούνται βότανα με βιολογικό τρόπο, συμμετέχουμε στη διαδικασία της συλλογής των βοτάνων, της απόσταξης τους και μαθαίνουμε πως να παρασκευάζουμε σαπούνια....\nΠολιτιστική - Εκπαιδευτική Εκδρομή «Μετεωρολόγοι της ΕΡΤ3»: Επισκεπτόμαστε τις εγκαταστάσεις της ΕΡΤ3 στη Θεσσαλονίκη και συναντιόμαστε με τον Σάκη Αρναούτογλου για να μας μάθει τα μυστικά της παρουσίασης ενός μετεωρολογικού δελτίου....\nΚαινοτόμο βιωματικό εργαστήρι τουριστικής εκπαίδευσης για τα παιδιά, υπό την αιγίδα του Υπουργείου Τουρισμού, του ΕΟΤ και με την υποστήριξη του Γραφείου του Ευρωπαϊκού Κοινοβουλίου στην Ελλάδα. ...\nΠώς η τεχνολογία μπορεί να συνδέσει 2 πόλεις που βρίσκονται μακριά; Μπορεί το drone να καλύψει τόσο μεγάλη απόσταση; Τι θα δείξω από την πόλη μου; ...\nΠειράματα φυσικής από το ΕΚΦΕ - Παράρτημα Καβάλας, με τα καλαμάκια, τα μπαλόνια, τις μπαταρίες και τη ζάχαρη να απειλούν την πόλη μας! Άραγε πώς; Θα τα καταφέρει το «Πανεπιστήμιο παιδιών» να σώσει την πόλη; ...\nΜαθαίνουμε βασικές τεχνικές του animation με βιωματικές ασκήσεις και πολύ παιχνίδι. «Ξυπνάμε» τις παλιές καπναποθήκες της Καβάλας δίνοντας τες και πάλι ζωή, πάντα μέσα από το θαυμαστό μικρόκοσμο του animation. Υλοποίηση: Αλεξιάδης Μπάμπης, media artist και animator. ...\nΈχεις φανταστεί τον εαυτό σου ποιητή, γεμάτο έμπνευση από τα Χριστούγεννα; Ήρθε η ώρα να αποκαλύψεις τη καλλιτεχνική σου πλευρά και να γράψεις χριστουγεννιάτικο ποίημα, σύμφωνα με τη θεωρία του Ted Hughes!...\nΟι «eduACT – Δράση για την εκπαίδευση» έρχονται αποκλειστικά στην Καβάλα για το «Πανεπιστήμιο Παιδιών»!...


Στην Αρχαία Ολυμπία ο νέος Πρέσβης της Κίνας | "Ενδείξεις-Αποδείξεις"\nΣτην Αρχαία Ολυμπία ο νέος Πρέσβης της Κίνας\n0 0 Δευτέρα 4 Οκτωβρίου 2021 Edit this post\nΣυνεργασία πάνω σε θέματα που αφορούν την επικείμενη τελετή Αφής της Φλόγας για τους Χειμερινούς Ολυμπιακούς Αγώνες του Πεκίνου είχαν ο Δή...\nΣυνεργασία πάνω σε θέματα που αφορούν την επικείμενη τελετή Αφής της Φλόγας για τους Χειμερινούς Ολυμπιακούς Αγώνες του Πεκίνου είχαν ο Δήμαρχος Αρχαίας Ολυμπίας κ. Γιώργος Γεωργιόπουλος με τον Πρέσβη της Κίνας κ. Xiao Junzheng. Η συνάντηση έγινε το Σάββατο 2 Οκτωβρίου στο Δημαρχείο Αρχαίας Ολυμπίας και ήταν η πρώτη υπηρεσιακή επαφή του Κινέζου Πρέσβη, από την πρόσφατη ανάληψη των καθηκόντων του. Παρών στη συνάντηση ήταν και ο Αντιδήμαρχος Πολιτισμού, Τουρισμού και Διεθνών Σχέσεων κ. Χάρης Σπηλιόπουλος που έχει την ευθύνη για την Αφή της Φλόγας από πλευράς Δήμου.\nΚατά τη συζήτηση έγινε ενημέρωση στον κ. Xiao Junzheng για τις προετοιμασίες της πόλης για την Αφή, την τελετή υπογραφής της Ολυμπιακής Εκεχειρίας, την Ολυμπιακή Λαμπαδηδρομία αλλά και την υλοποίηση των πολιτιστικών εκδηλώσεων και δράσεων που θα πλαισιώσουν το γεγονός. Ο Κινέζος Πρέσβης ενημερώθηκε από τον κ. Σπηλιόπουλο πάνω στις λεπτομέρειες της τελετής Αφής, ενώ η συζήτηση εστίασε στις ιδιαίτερες συνθήκες που επιβάλλει η πανδημία, απαιτώντας μόνο επίσημες παρουσίες εντός του αρχαιολογικού χώρου και αποφυγή συνωστισμών στις παράλληλες εκδηλώσεις.\nΣυζητήθηκαν επίσης θέματα που αφορούν τις σχέσεις Ελλάδας – Κίνας, με τον κ. Γεωργιόπουλο να αναφέρεται στο Σύμφωνο Φιλίας μεταξύ των Δήμων Αρχαίας Ολυμπίας και Χαϊντιέν Κίνας, από το 2008 έως το 2013, στο πλαίσιο του οποίου υπήρξαν διάφορες πολιτιστικές ανταλλαγές. Ο Δήμαρχος επίσης αναφέρθηκε στην εμπορική δυναμική του ελαιολάδου της Ολυμπίας στην Κινεζική αγορά αλλά και στις δυνατότητες ενδυνάμωσης της τουριστικής συνεργασίας.\nΣτο τέλος της συνάντησης ο κ. Γεωργιόπουλος προσέφερε στον κ. Xiao Junzheng ένα αντίγραφο αρχαίου αγαλματίδιου του μουσείου Αρχαίας Ολυμπίας και ο Κινέζος Πρέσβης ανταπέδωσε με μια συλλογή αναμνηστικών νομισμάτων των Χειμερινών Ολυμπιακών Αγώνων της χώρας του.\n"Ενδείξεις-Αποδείξεις" : Στην Αρχαία Ολυμπία ο νέος Πρέσβης της Κίνας


Προσωπικότητα. Το παιδί μου έχ...\nΟ Μ., όπως και τα περισσότερα παιδιά με δυνατή προσωπικότητα, καταφέρνει να δοκιμάζει τα όρια των γονιών του και μάλιστα με μεγάλη επιτυχία. Πολλές φορές ένας γονιός ζητά το ίδιο πράγμα, με τον ίδιο τρόπο, από τα δύο παιδιά του και έχει δυο διαφορετικές αντιδράσεις. Νιώθει αναστάτωση, δεν ξέρει πώς να αντιδράσει και αναρωτιέται τι λάθος κάνει;\nΠολλές φορές μπορεί να έχετε διερωτηθεί μήπως κάτι συμβαίνει με το παιδί σας, όταν ο δάσκαλος ή κάποιος του περιβάλλοντός σας, επισημαίνει ότι κάποιες συμπεριφορές του είναι ακραίες. Έχετε δίκιο να διερωτάστε. Όμως τα περισσότερα παιδιά με δυνατή προσωπικότητα, έχουν απλά, έντονη, χαρακτηριστική συμπεριφορά. Αυτό βέβαια, δεν σημαίνει ότι έχουν πρόβλημα λειτουργίας στον εγκέφαλο ή συναισθηματικές διαταραχές ή κάποια άλλη δυσκολία. Στα περισσότερα παιδιά δεν έχουν διαγνωστεί οποιανδήποτε προβλήματα. Βέβαια, η δυνατή προσωπικότητα, είναι δυνατό να συνυπάρχει μαζί με κάποιο άλλο χαρακτηριστικό γνώρισμα ή συμπεριφορά. Έτσι μερικές φορές παιδιά με δυνατή προσωπικότητα, μπορεί να έχουν μαθησιακές δυσκολίες, υπερκινητικότητα ή άλλες ειδικές ανάγκες.